hotchpotch/miracl-hf-unified huggingface dataset:
ডাল
ডাল (Pulse) শিম গোত্রের অন্তর্গত খাদ্যশস্য। ডাল প্রধানত বিউলি, মুগ, মসুর, ছোলা, মটর, অড়হর, মাষকলাই, খেসারি প্রভৃতি শুঁটিজাতীয় মৌসুমি ফসলের শুকনো বীজ। সব রকমের ডাল মানুষের জন্য অন্ত্যন্ত প্রয়োজনীয় ও উপকারী। ডাল প্রোটিন প্রধান খাদ্য। এতে প্রোটিনের পরিমাণ শতকরা ২০ থেকে ২৫ ভাগ এবং অত্যধিক লাইসিন থাকায় ও দামে সস্তা হওয়ায় ডালকে প্রায়শই গরিবের আমিষ বলা হয়। প্রোটিন ছাড়াও ডালে পর্যাপ্ত শর্করা, চর্বি ও খনিজ লবণ থাকে। এতে গমের তুলনায় প্রায় দ্বিগুণ ও চালের তুলনায় প্রায় তিন গুণ প্রোটিন আছে।
ভারতবর্ষে ডাল এসেছে আর্যদের আগমনের ফলে। প্রাচীনকালে বাংলা ডালের বিশেষ প্রচলন ছিল না। পরবর্তী সময়ে ধীরে ধীরে বাংলায় ডালের প্রচলন শুরু হয়। ডাল একটি রবিশস্য, মূলত সারাদেশে এর চাষ বিস্তৃত। তবে বৃহত্তর ঢাকা, ফরিদপুর, যশোর, কুষ্টিয়া, রাজশাহী, কুমিল্লা, নোয়াখালী ও বরিশাল জেলায় বেশি চাষ হয়। অধিক ধানচাষের ফলে ডাল চাষের জমি পর্যায়ক্রমে কমে যাচ্ছে। দুই দশক আগেও ডাল চাষাধীন জমির পরিমাণ ছিল প্রায় ৩,৩০,০০০ হেক্টর। বর্তমানে দেশে চাহিদার তুলনায় ডাল উৎপাদন হয় অনেক কম। এ জন্য বিদেশ থেকে প্রচুর ডাল আমদানি করতে হয়।বাংলাদেশে পশুখাদ্য হিসেবেই সাধারণত খেসারির চাষ হয়, তবে দেশের উত্তরাঞ্চলে খাদ্য হিসেবেও জনপ্রিয়। মসুর ডাল অত্যন্ত জনপ্রিয় ও ভোজের একটি প্রাত্যহিক পদ। ছোলা ও মাষকলাই মাঝেমধ্যে খাওয়া হয়। তবে রমজান মাসে ইফতার হিসেবে ছোলা ও এর ডাল (ডালের বেশন) ব্যাপক ব্যবহৃত হয়। এছাড়া ডাল থেকে নানা ধরনের খাবার তৈরি করা যায় যেমন খিচুড়ি, পিঁয়াজু, ঘুঘনি, চটপটি, ডালপুরি ইত্যাদি। ডাল বেটে শুকিয়ে নিয়ে তৈরি করা হয় ডালের বড়ি, যা গ্রামাঞ্চলের একটি পরিচিত খাদ্য৷ বিভিন্ন তরকারিতে এটি মিশিয়ে খাওয়া হয়৷ ডাল থেকে নানা রকম মিষ্টিজাতীয় দ্রব্যও তৈরি করা হয়। যেমন মুগের জিলিপি। শবে বরাতের দিন ডাল দিয়ে হালুয়া তৈরি করার রেওয়াজ আছে।
তাছাড়া নিরামিষ খাদ্য তালিকায়ও এর বেশ পরিচিতি।
করুণা বন্দ্যোপাধ্যায়
করুণা বন্দ্যোপাধ্যায় (জন্ম: ২৫ ডিসেম্বর ১৯১৯ - মৃত্যু: ১২ নভেম্বর ২০০১) একজন বাঙালি অভিনেত্রী ।
করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগণার মহেশপুরে । তাঁর পৈতৃক বাড়ি ছিল বর্তমান বাংলাদেশের খুলনার পয়োগ্রামে । তাঁর পিতার নাম শচীন্দ্রনাথ সেন এবং মাতা সুধা সেন । তাঁর স্বামী সুব্রত বন্দ্যোপাধ্যায় কমিউনিস্ট ছিলেন । তিনি রাজনৈতিক কারণে ১৯৪৮ থেকে ১৯৫০ খ্রিস্টাব্দ পর্যন্ত কারাগারে ছিলেন । সেই সময়ে করুণাদেবী কিছু করার জন্য গণনাট্য সঙ্ঘে যোগ দেন ।
সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন । তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য । এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন । এছাড়া তিনি অভিনয় করেছেন মৃণাল সেনের ইন্টারভিউ অগ্রগামীর "হেডমাস্টার", শম্ভু মিত্র এবং অমিত মৈত্রের "শুভবিবাহ" ছবিতে ।
গণনাট্য সঙ্ঘে তিনি দীর্ঘকাল ছিলেন । সেখানে "সংকেত", "জনান্তিকে" তাঁর অভিনীত নাটক । তিনি সলিল চৌধুরীর নাটকে অভিনয় করেছেন । এ ছাড়াও তিনি "লিটিল থিয়েটার গ্রুপ" এবং আরো কয়েকটি সংগঠনে অভিনয় করেছেন ।
তাঁর রচিত গ্রন্থ : "সর্বজয়া"," অ্যান অ্যাকট্রেস ইন হার টাইম" । তাঁর চিঠি এবং ডায়রির সংকলন "আরেক সর্বজয়া" তাঁর মৃত্যুর পরে প্রকাশিত ।
কোচ ভাষা
কোচ ভাষা একটি তিব্বতী-বর্মী ভাষা। ভারত ও বাংলাদেশের কোচ জাতির মানুষেরা এই ভাষাতে কথা বলেন। বৃহত্তর ময়মনসিংহের শেরপুর, নেত্রকোনা, কিশোরগঞ্জ, গাজীপুর এবং বরেন্দ্র অঞ্চলের পাবনা, বগুরা, রাজশাহী, মালদহ, রংপুর, দিনাজপুর, জয়পুরহাট ও নওগাঁ জেলায় কোচরা বাস করে। কোচদের নিজস্ব ভাষা থাকলেও নিজস্ব কোন বর্ণমালা নেই। কেবল প্রবীণ ব্যাক্তিরাই এ ভাষায় এখন কথা বলে।
চাকমা ভাষা
চাকমা ভাষা দক্ষিণ-পূর্ব বাংলাদেশ ও নিকটস্থ ভারতীয় এলাকায় প্রচলিত একটি ইন্দো-ইউরোপীয় ভাষা। চাকমা জাতির লোকেরা আদিতে একটি তিব্বতি-বর্মী ভাষায় কথা বলত। কিন্তু কালের পরিসরে প্রতিবেশী চাঁটগাঁইয়া ভাষা চাকমা ভাষার উপর ব্যাপক প্রভাব ফেলে। চাকমা ভাষা নিজস্ব চাকমা লিপিতে লেখা হয়।
শেওড়াফুলি, শ্রীরামপুর
শেওড়াফুলি ভারতের পূর্বাঞ্চলীয় রাজ্য পশ্চিমবঙ্গের (হুগলী জেলার) শ্রীরামপুর শহরের একটি অংশ | হুগলী নদীর পশ্চিম তীরে অবস্থিত এই প্রাচীন জনপদ কলকাতা মেট্রোপলিটান ডেভেলপমেন্ট অথরিটি এলাকাভুক্ত এবং বৈদ্যবাটি পৌরসভার অন্তর্ভুক্ত‌ | ঐতিহাসিক কাল থেকে শেওড়াফুলি একটি বাজার প্রধান অন্চল যা শ্যাওড়াফুলি হাট নামে পরিচিত | বাঙালিরাই এখানে সংখ্যায় সর্বাধিক | মুঘল আমলে শেওড়াফুলির জমিদার পরিবারের অস্তিত্বের‌‌ কথা জানা যায় | পূর্বে হুগলী নদীর পশ্চিম‌ তীর থেকে পশ্চিমে সরস্বতী নদীর তীর অবধি এলাকা শেওড়াফুলি জমিদারীর অংশ ছিল |
দ্বিজ বংশী দাস
দ্বিজ বংশী দাস ষোড়শ শতাব্দীর একজন বাঙালি কবি ৷ তাঁর রচনাগুলির মধ্যে মনসামঙ্গল অন্যতম ৷ ইনার নিবাস অধুনা বাংলাদেশের অন্তর্গত কিশোরগঞ্জ জেলার পাটোয়ারী বা পাটুরী গ্রামে ৷ পিতা যাদবানন্দ দাস ছিলেন সংস্কৃত পন্ডিত ৷ দ্বিজ বংশীর স্ত্রীর নাম সুলোচনা ৷ দ্বিজ বংশী ও সুলোচনার একমাত্র সন্তান চন্দ্রাবতী অবিভক্ত মৈমনসিংহ জেলার লোকগাঁথা মৈমনসিংহ গীতিকায় ট্রাজিক নায়িকা হিসাবে কিংবদন্তি হয়ে আছেন ৷
ভারতের ফুটবল দলের তালিকা
ভারতে অনেকগুলো দল ফুটবল প্রতিযোগীতায় অংশ নেয়। নীচে ভারতের ফুটবল দলগুলোর তালিকা দেওয়া হল।
২০০৯-এর বিডিআর বিদ্রোহ
২০০৯ সালের ২৫শে ফেব্রুয়ারি বাংলাদেশ রাইফেলস এর সদস্যরা বাংলাদেশের রাজধানী ঢাকা পিলখানা এলাকায় অবস্থিত বিডিআর সদরদপ্তরে বিডিআর থেকে সেনাবাহিনীর কর্মকর্তাদের কর্তৃত্বের অবসান, রেশন ও বেতনবৈষম্য দূর করাসহ বেশ কিছু দাবিতে সশস্ত্র বিদ্রোহ করে। বিডিআর এর প্রায় ১৫,০০০ সদস্য সম্মিলিতভাবে তাদের উর্ধ্বস্থানীয় ৫৭ জন কর্মকর্তাকে হত্যা এবং কয়েকজনকে জিম্মি করে। নিহতদের তালিকায় রয়েছেন তৎকালীন বিডিআরের মহাপরিচালক মেজর জেনারেল শাকিল আহমেদ। সামরিক কর্মকর্তা ছাড়াও বিডিআর এর গুলিতে কয়েকজন বেসামরিক নাগরিকও নিহত হন। সদরদপ্তরের ভিতর এই হত্যাকাণ্ড সংঘটিত হয়, তবে বিদ্রোহীরা ভিতরে আটকে পড়া শিশু ও মহিলাদের বেরিয়ে যাওয়ার সুযোগ দেন।
২৫শে ফেব্রুয়ারি মধ্যরাতে তৎকালীন প্রধানমন্ত্রী শেখ হাসিনা বিদ্রোহীদের সাধারণ ক্ষমা ঘোষণা করলে বিডিআর এর সদস্যদের একাংশ আত্মসমর্পণ করে। ২৬শে ফেব্রুয়ারি সকালে দেশের বিভিন্ন সীমান্ত এলাকায় অবস্থিত বিডিআর ক্যাম্পে পুনরায় উত্তেজনার খবর পাওয়া যায়। ঐদিন প্রধানমন্ত্রী জাতীর উদ্দেশ্যে দেয়া ভাষণে বিডিআরকে আবারও তাদের দাবি দাওয়া মেনে নেওয়ার আশ্বাস প্রদান করেন। ২৬শে ফেব্রুয়ারি সন্ধ্যায় বিদ্রোহী বিডিআর এর সকল সদস্যগণ তাদের অস্ত্র জমা দেন এবং বাংলাদেশ পুলিশ বিডিআর সদর দপ্তর তাদের নিয়ন্ত্রণে নিয়ে নেয়।
মুর্তজা বশীর
মুর্তজা বশীর (জন্ম : ১৭ আগস্ট ১৯৩২) হচ্ছেন একজন বাংলাদেশী চিত্রশিল্পী, কার্টুনিস্ট এবং ভাষা আন্দোলনের সক্রিয় কর্মী। তার বাবা ছিলেন ড. মুহম্মদ শহীদুল্লাহ। তিনি ১৯৪৯ সালে বগুড়া করনেশন ইন্সটিটিউট থেকে মেট্রিক পাশ করেন। ছাত্র ফেডারেশনের সদস্য হিসেবে তিনি আন্দোলনের সঙ্গে জড়িত হয়েছিলেন। ১৯৪৮ এ, ভাষা আন্দোলনের প্রাথমিক পর্যায়ে, তিনি বগুড়া শহরে আন্দোলনের জন্য বেশ কয়েকটি মিছিল এবং মিটিং আয়োজনে কাজ করেছিলেন। ১৯৪৯ সালে তিনি ঢাকা আর্ট কলেজে ভর্তি হন। তিনি ১৯৫০ সালে ৫ মাস কারাভোগ করেছিলেন এবং পরিশেষে নিস্পাপ প্রমাণিত হয়েছিলেন। ২১শে ফেব্রুয়ারি তিনি ঢাকা বিশ্ববিদ্যালয়ে আমতলার মিটিং যোগ দিয়েছিলেন। সেই দিনের পরবর্তী কালে, ভয়াবহ পরিস্থিতির কারণে ঢাকা জাদুঘরে প্রদর্শনী মুলতবি রাখতে ঢাকা জাদুঘরে যান। তিনি ফেব্রুয়ারি ২২ তারিখের গায়েবানা জানাজাতেও যোগদান করেছিলেন এবং পুলিশ আন্দোলনকারীদের গ্রেপ্তার করার চেষ্টা করলে তারা পলাতক থাকতে বাধ্য হয়েছিলেন। তিনি আন্দোলনের জন্য অনেক কার্টুন এবং ফেস্টুন এঁকেছেন। তার কার্টুনগুলো দেশ ও ভাষার জন্য লড়াই এবং ত্যাগের কথাই স্মরণ করিয়ে দেয়।
১৯৩২ সালের ১৭ আগষ্ট ঢাকায় এক মুসলিম পরিবারে মুর্তজা বশীরের জন্ম। তাঁর বাবা উপমহাদেশের প্রখ্যাত ভাষাবিদ জ্ঞানতাপস ড. মুহম্মদ শহীদুল্লাহ্‌ এবং মা মরগুবা খাতুন।
১৯৪৯ সালে ঢাকা গভর্নমেন্ট ইনষ্টিটিউট অব আর্টস (বর্তমান চারুকলা ইনস্টিটিউট)-এ দ্বিতীয় ব্যাচের শিক্ষার্থী হিসেবে মুর্তজা বশীর চারুকলা শিক্ষা শুরু করেন। ১৯৫৪ সালে পাঁচ বছর মেয়াদী শিল্প শিক্ষা শেষ করে প্রথম বিভাগে পাশ করেন।
আর্ট স্কুল থেকে পাশ করার পর ১৯৫৫ সালে বছর খানেক নবাবপুর সরকারি স্কুলে ড্রয়িং শিক্ষক হিসেবে কাজ করেন। এরপর ১৯৫৬ সালে মুর্তজা বশীর উচ্চতর শিক্ষার জন্য বাবার অর্থে ইতালীর ফ্লোরেন্সে যান। আকাদেমিয়া দ্য বেল্লি আর্টিতে এক বছর চিত্রকলা এবং আরেক বছর ফ্রেসকো নিয়ে পড়াশোনা করেন। ফ্লোরেন্সে রেনেসাঁর ঐতিহ্য তাঁকে মানসিকভাবে প্রভাবিত করে। এ সময় অধ্যাপক কাপুকিনি ছিলেন তাঁর শিক্ষক। তাঁর কাজে ফিগারের সরলীকরণ ও ন্যূনতম রঙ ব্যবহারের শৈলী তাকে আকৃষ্ট করেছিল। ফ্লোরেন্সে তিনি পথে প্রান্তরে দেখা সাধারণ মানুষের ছবি এঁকেছেন। অ্যাকর্ডিয়ান বাদক, জিপসির খেলা দেখানো, মা ও মেয়ের বাজার করে ফেরার দৃশ্য এঁকেছেন তিনি।
ইতালিতে দু'বছর কাটিয়ে ১৯৫৮ সালের শেষদিকে তিনি লন্ডন হয়ে দেশে ফেরেন। ফ্লোরেন্স ছেড়ে আসার আগে মুর্তজা বশীরের প্রথম একক প্রদর্শনী হয় ২৯ মার্চ থেকে ১১ এপ্রিল 'লা পার্মানেন্ট' গ্যালারীতে। এতে ফ্লোরেন্সে অবস্থানকালীন আঁকা চৌদ্দটি তৈলচিত্র এতে ছিল। ১৯৫৮ সালে বশীর ইতালীয় চিত্রকর রাপিসার্দি ও ভাস্কর ম্যাডোনিয়ার সঙ্গে যৌথভাবে 'মুভিমেন্টো প্রিমোরডিও' (আদিমতার আন্দোলন) নামে একটি শিল্পীগোষ্ঠী গড়ে তোলেন এবং ফ্লোরেন্সের অদূরে এম্পোলি শহরে গ্রুপ প্রদর্শনী করেন ১৯৫৮ সালের ১৩ থেকে ২৫ এপ্রিল।
১৯৭৩ সালের আগস্টে সহকারী অধ্যাপক হিসেবে যোগ দেন চট্টগ্রাম বিশ্ববিদ্যালয়ের চারুকলা বিভাগে। চট্টগ্রামে তিনি ১৯৭৬ সালের মার্চের মধ্যে 'এপিটাফ' সিরিজে আরো ২০টি ছবি আকেঁন তিনি। ১৯৯৮ সালে অধ্যাপক হিসাবে অবসর নেন।
মহেন্দ্রনাথ গুপ্ত
মহেন্দ্রনাথ গুপ্ত অন্যনাম শ্রীম (জন্ম: ১৪ জুলাই ১৮৫৪ - মৃত্যু: ৪ জুন ১৯৩২) একজন জীবনীকার । তাঁর জীবনের শ্রেষ্ঠ কীর্তি শ্রীশ্রীরামকৃষ্ণকথামৃত রচনা। ১৮৮২ খ্রিস্টাব্দ থেকে ১৮৮৬ খ্রিস্টাব্দ পর্যন্ত শ্রীরামকৃষ্ণদেবের জীবনের শেষ চার বছরে পঞ্চাশটির মত দেখা সাক্ষাতের নিপুন বিবরণ তিনি যত্নসহকারে তাঁর ডায়েরিতে লিখে রেখেছিলেন। যা পরে বই আকারে শ্রীশ্রীরামকৃষ্ণকথামৃত নামে প্রকাশিত হয়ে অসাধারণ খ্যাতি এবং জনপ্রিয়তা লাভ করে। এই গ্রন্থের মাধ্যমে তিনি সংসারে থেকেও শ্রীরামকৃষ্ণদেবের বাণী প্রচার করে গেছেন।
মহেন্দ্রনাথ গুপ্ত কলকাতার বিখ্যাত বৈদ্য পরিবারে জন্মগ্রহন করেন। তাঁর পিতার নাম মধুসূদন গুপ্ত। তিনি হেয়ার স্কুল এবং প্রেসিডেন্সি কলেজের ছাত্র ছিলেন। তিনি এন্ট্রান্স পরীক্ষায় দ্বিতীয়, এফ.এ পরীক্ষায় পঞ্চম এবং বি.এ পরীক্ষায় তৃতীয় স্থান লাভ করেছিলেন।
তিনি যশোহরে নড়াইল স্কুলে, কলকাতার সিটি, রিপন, মেট্রোপলিটন, এরিয়ান, ওরিয়েন্টাল সেমিনারি, মডেল প্রভৃতি স্কুলে শিক্ষকতা করেছেন। রিপন, সিটি এবং মেট্রোপলিটন কলেজে তিনি ইংরেজি, অর্থনীতি, মনোবিজ্ঞান ও ইতিহাস পড়াতেন। শ্রীরামকৃষ্ণদেবের সঙ্গে সাক্ষাতের সময়ে তিনি বিদ্যাসাগরের শ্যামপুকুর ব্রাঞ্চ স্কুলের প্রধান শিক্ষক ছিলেন। জীবনের শেষ পাঁচ বছর ঝামাপুকুর মর্টন ইন্সটিটিউশন (বর্তমানে আমহার্স্ট স্ট্রীটের হিন্দু অ্যাকাডেমি) কিনে তার অধ্যক্ষ এবং পরিচালক হন। মহেন্দ্রনাথ গুপ্ত "মাস্টার মশায়" নামে বেশি পরিচিত ছিলেন। শ্রীরামকৃষ্ণদেবের সন্ন্যাসী শিষ্যদের কেউ কেউ তাঁর শিষ্য এবং তাঁর ছাত্ররা অনেকে পরে রামকৃষ্ণ সঙ্ঘের সন্ন্যাসী হয়েছিলেন। অনেকে তাঁকে তাই "ছেলে ধরা মাস্টার" আখ্যা দিয়েছিলেন।
সুভাষ মুখোপাধ্যায় (চিকিৎসক)
সুভাষ মুখোপাধ্যায় (জানুয়ারি ১৬, ১৯৩১ - জুন ১৯, ১৯৮১) একজন ভারতীয় চিকিৎসক ছিলেন, যিনি ভারতে প্রথম এবং পৃথিবীর দ্বিতীয় নল-জাত শিশু দুর্গার সৃষ্টিকর্তা হিসেবে স্বীকৃত। দুর্ভাগ্যজনক ভাবে আন্তর্জাতিক বৈজ্ঞানিক সম্প্রদায়ের নিকট তাঁর গবেষণার ফল জানানোর ক্ষেত্রে তিনি পশ্চিমবঙ্গ সরকারের দ্বারা প্রচণ্ড ভাবে বাধাপ্রাপ্ত হন এবং হতাশ হয়ে ১৯৮১ খ্রিস্টাব্দের ১৯শে জুন আত্মহত্যা করতে বাধ্য হন। তাঁর জীবন ও মৃত্যুর ঘটনা নিয়ে তপন সিনহা "এক ডক্টর কি মউত" নামক হিন্দি চলচ্চিত্রটি পরিচালনা করেন।
তিনি ১৯৫৫ খ্রিস্টাব্দে কলিকাতা জাতীয় আয়ুর্বিজ্ঞান বিদ্যামন্দির থেকে এমবিবিএস পাশ করেন এবং ধাত্রীবিদ্যায় প্রথম স্থান অর্জন করেন। তিনি ঐ বছর কলকাতা বিশ্ববিদ্যালয় থেকে শারীরবিদ্যা বিষয়ে বিএসসি ডিগ্রী অর্জন করেন এবং ১৯৫৮ খ্রিস্টাব্দে কলকাতা বিশ্ববিদ্যালয়ে অধ্যাপক সচ্চিদানন্দ ব্যানার্জীর অধীনে প্রজনন শারীরবিদ্যা বিষয়ে পিএইচডি ডিগ্রী লাভ করেন। তিনি ১৯৬০ খ্রিস্টাব্দে তিনি ইংল্যান্ড যান এবং ১৯৬৭ খৃষ্টাব্দে এডিনবরা বিশ্ববিদ্যালয় থেকে অধ্যাপক জন লোরেনের সঙ্গে গবেষণা করে লিউটিনাইজিং হরমোনের পরিমাপ নির্ণয়ের এক নতুন পদ্ধতি উদ্ভাবন করে দ্বিতীয়বার পিএইচডি ডিগ্রী লাভ করেন।
১৯৭৮ খ্রিস্টাব্দের ৩রা অক্টোবর তিনি ভারতের প্রথম চিকিৎসক ও বিজ্ঞানী হিসেবে এক নল-জাত শিশুর জন্ম দিয়ে ইতিহাস স্থাপন করেন। তিনি এই শিশুটির নাম রাখেন দুর্গা (কানুপ্রিয়া আগরওয়াল)। ব্রিটিশ বৈজ্ঞানিক প্যাট্রিক স্টেপটো ও রবার্ট জিওফ্রি এডওয়ার্ডস দ্বারা ওল্ডহ্যাম জেনারেল হসপিটালে পৃথিবীর প্রথম নল-জাত শিশু লুইস জন ব্রাউনের জন্ম দেওয়ার ৬৭ দিন পরে সুভাষের গবেষণার দ্বারা দুর্গার জন্ম হয়।
কিন্তু আন্তর্জাতিক বৈজ্ঞানিক সম্মেলনে তাঁর গবেষণার সম্বন্ধে বক্তৃতা দিতে চাইলে পশ্চিমবঙ্গ সরকার তাঁকে বিদেশ যাওয়ার অনুমতি দিতে অস্বীকার করে। এই গবেষণার স্বীকৃতি প্রদান না করে পশ্চিমবঙ্গ সরকারের স্বাস্থ্যদপ্তর তাঁর গবেষণার সত্যতা সম্বন্ধেই সন্দেহ প্রকাশ করে ১৯৭৮ খ্রিস্টাব্দের ১৮ই নভেম্বর পাঁচ সদস্যের একটি তদন্ত কমিটি গঠন করে। সুভাষের সমস্ত গবেষণা মিথ্যা বলে এই কমিটি রায় দেয়। শাস্তি স্বরূপ সুভাষকে রিজিওনাল ইনস্টিটিউট অব অপথ্যালমোলজি নামক প্রতিষ্ঠানের চক্ষু বিভাগে স্থানান্তরিত করে দেওয়া হয়, যার ফলে প্রজনন শারীরবিদ্যা সমন্ধে সমস্ত গবেষণা তাঁকে বন্ধ করে দিতে হয়। পশ্চিমবঙ্গ সরকারের আমলাতান্ত্রিকতা ও পশ্চিমবঙ্গের চিকিৎসক সমাজ দ্বারা ক্রমাগত বিদ্রুপ ও অপমানে হতাশ হয়ে সুভাষ ১৯৮১ খ্রিস্টাব্দের ১৯শে জুন কলকাতায় নিজের বাসভবনে আত্মহত্যা করেন।
টি. সি. আনন্দ কুমারের গবেষণার ফলে ১৯৮৬ খ্রিস্টাব্দের ১৬ই আগস্ট হর্ষবর্ধন রেড্ডি বুরি জন্মগ্রহণ করলে তাঁকে আনুষ্ঠানিকভাবে প্রথম নলজাত শিশু বলে গণ্য করা হয়। ১৯৯৭ খ্রিস্টাব্দে আনন্দ কুমার কলকাতা শহরে অনুষ্ঠিত একটি বৈজ্ঞানিক সম্মেলনে যোগ দিতে এলে সুভাষ মুখোপাধ্যায়ের গবেষণা নথিগুলি তাঁর হাতে আসে। এই সমস্ত নথিগুলি যাচাই করে ও দুউরগার পিতা-মাতার সাথে আলোচনা করে তিনি নিশ্চিত হন যে, সুভাষ মুখোপাধ্যায়ই ছিলেন প্রথম নল-জাত শিশুর স্রষ্টা। পশ্চিমবঙ্গ সরকারের স্বাস্থ্য দপ্তরকে পাঠানো গবেষণা সংক্রান্ত সুভাষের চিঠির কথা তিনি সংবাদমাদ্যমে প্রচার করেন। কানুপ্রিয়া আগরওয়ালা বা দুর্গা তাঁর ২৫ তম জন্মদিনে সুভাষ মুখোপাধ্যায়ের এক স্মৃতিসভায় নিজের পরিচয় সর্বসমক্ষে জানিয়ে ঘোষণা করেন যে, সুভাষের গবেষণা মিথ্যে ছিল না।
ডিডি বাংলা
ডিডি বাংলা দূরদর্শনের একমাত্র ২৪ ঘণ্টার বাংলা উপগ্রহ চ্যানেল। এটি দূরদর্শনের কলকাতা, জলপাইগুড়ি এবং শান্তিনিকেতন কেন্দ্র থেকে সম্প্রচারিত হয়। ভারতে ১৯৫৯ খ্রিস্টাব্দে টেলিভিশনের সূচনা হলেও পশ্চিমবঙ্গে প্রথম টেলিভিশনের আগমন ঘটে ১৯৭৫ সালের ৯ই আগস্ট।
১৯৭৫ সালের ৯ই আগস্ট কলকাতার রাধা ফিল্ম স্টুডিও থেকে তার যাত্রার সূচনা করে কলকাতা দূরদর্শন।
স্যামুয়েল বোর্ন
স্যামুয়েল বোর্ন () (৩০শে অক্টোবর, ১৮৩৪ - ২৪শে এপ্রিল, ১৯১২) একজন ব্রিটিশ আলোকচিত্রশিল্পী। তিনি মূলত ১৮৬৩ থেকে ১৮৭০ খ্রিষ্টাব্দের মধ্যে ভারতের আলোকচিত্রকর্মের জন্য বিখ্যাত । তিনি ১৮৬৩ খ্রিস্টাব্দে সিমলাতে চার্লস শেফার্ডের সাথে বার্ন অ্যান্ড শেফার্ড নামে একটি কোম্পানি প্রতিষ্ঠা করেন । পরে এর একটি শাখা কলকাতায় খোলা হয় যা এখনও বর্তমান আছে ।
আগ্নেয়াস্ত্র
আগ্নেয়াস্ত্র এক প্রকার হাতিয়ার যা নিয়ন্ত্রিত বিস্ফোরনের দ্বারা এক অথবা একাধিক‌ ক্ষেপণসাধ্য বস্তূ অতি দ্রুত‌ প্রক্ষেপ করতে সক্ষ‌ম‌। বিভিন্ন প্রকার আগ্নেয়াস্ত্র রয়েছে৷
এদের মধ্যে উল্লেখযোগ্য হল:
Ak-47,SMG,LMG,M-16 ইত্যাদি৷
অস্ত্রকে বিভিন্ন গুনাবলী অনুসারে বিভিন্নভাবে বিভক্ত করা হয়।
বিভিন্ন গুনাবলী বিশ্লেষণ শেষে আগ্নেয়াস্ত্রসমূহকে প্রধানত নিম্নোক্তভাবে বিভক্ত করা হয়।
১.হ্যান্ডগান
২.লংগান
৩.রাইফেল এবং শটগান
৪.সেমি অটোমেটিক
৫.অটোমেটিক
৬.মেশিনগান
৭.সাব-মেশিনগান
বিশ্বে আগ্নেয়াস্ত্র উৎপাদনকারী অনেক দেশ রয়েছে৷ রাশিয়া,যুক্তরাষ্ট্র,যুক্তরাজ্য,চীন ইত্যাদি উল্লখযোগ্য৷
ফুচকা
ফুচকা একটি অতি জনপ্রিয় সুস্বাদু দক্ষিণ এশীয় মুখরোচক খাদ্যবিশেষ। বাংলাদেশ এবং ভারতের শহরাঞ্চলে প্রায় সর্বত্রই এই খাদ্যটির প্রচলন রয়েছে। অঞ্চলভেদে এটি বিভিন্ন নামে পরিচিত। গোটা বাংলাদেশে এর নাম "ফুচকা"; উত্তর ভারতে এটির পরিচিতি গোল-গাপ্পা হিসেবে , আবার পশ্চিম ভারতে, (যেমন মহারাষ্ট্রে), এই খাবারটির নামই পানি-পুরি।
সাধারণত আটা এবং সুজি দ্বারা প্রস্তুত একটি গোলাকৃতি পাপড়ির মধ্যে মসলামিশ্রিত সেদ্ধ আলুর পুর ভরে তেঁতুলজল সহযোগে পরিবেশিত হয় এই ফুচকা। বিভিন্ন অঞ্চলে নানাবিধ নামধারণের পাশাপাশি ফুচকা পরিবেশনের রীতিটিও বিভিন্নতা লাভ করেছে। কোন কোন অঞ্চলে তেঁতুলজলের পরিবর্তে ব্যবহৃত হয় পুদিনামিশ্রিত জল। আবার পশ্চিমবঙ্গে ফুচকার পুর হিসেবে ব্যবহৃত আলুতে পেঁয়াজের প্রচলন না থাকলেও ভারতের ওড়িশা প্রদেশে পেঁয়াজ ফুচকার একটি অন্যতম উপকরণ। এছাড়া সমগ্র দেশেই দই-ফুচকা অর্থাৎ টকদই সহযোগে পরিবেশিত ফুচকা জনপ্রিয়তা প্রবল।
ভারতের বিভিন্ন অঞ্চলে বিভিন্ন পদ্ধতিতে প্রস্তুত হয় ফুচকা। পশ্চিমবঙ্গে ফুচকা প্রস্তুতির ক্ষেত্রে সাধারণত যে পদ্ধতিটি অনুসৃত হয় সেটিই এখানে দেওয়া হল।
পাপড়ি : প্রথমে আটা এবং সুজি ভাল করে জল দিয়ে মেখে একটি আর্দ্র কাপড়ে বেশ কিছুক্ষণ জড়িয়ে রাখা হয়। তারপরে সেই মেখে রাখা আটা ও সুজি থেকে ছোট ছোট (সাধারণত নকুলদানার আকৃতি) লেচি কেটে নিয়ে তা বেলে ভেজে নিলেই ফুচকার পাপড়িটি তৈরি হয়ে যায়।
পুর : ফুচকার পুর হিসেবে সাধারণত ব্যবহৃত হয় মসলামিশ্রিত আলুসেদ্ধ। সেদ্ধ আলুতে ধনে গুঁড়ো, জিরে গুঁড়ো, শুকনো লঙ্কা গুঁড়ো এবং লবণ মিশিয়ে তাতে কুচনো কাঁচালঙ্কা দিয়ে প্রস্তুত হয়ে থাকে এই পুর। স্বাদ বৃদ্ধির জন্য পুর মাখার সময় সামান্য তেঁতুলজলও তার সাথে যুক্ত করা হয়। এর সঙ্গে আবার অনেক ক্ষেত্রেই ভেজানো ছোলা এবং মটর দেওয়াও হয়ে থাকে।
টকজল : জলের মধ্যে তেঁতুল গুলে তাতে গন্ধরাজ লেবুর রস মিশিয়ে প্রস্তুত হয় টকজল।
ফুচকার পাপড়িটিতে একটি ছোট ছিদ্র করে তার মধ্যে মসলাযুক্ত আলুর পুর ভরে দেওয়া হয়। এরপর পুর ভর্তি ফুচকা তেঁতুলজলে ডুবিয়ে একটি শালপাতার পাত্রে পরিবেশিত হয় ফুচকা। পথের ধারে অস্থায়ী ফুচকার দোকানে ফুচকা উপস্থাপনের এই রীতিটিই অধিক প্রচলিত। কিন্তু স্থায়ী দোকানে বা রেস্তোরাঁয় প্লেটে পুর ভর্তি শুকনো ফুচকা দিয়ে একটি পৃথক্ পাত্রে দেওয়া হয় টকজল অথবা চাটনি। সাধারণত একেকটি প্লেট পাঁচটি থেকে আটটি ফুচকায় ধরা হয়।
চুরমুর ফুচকার সমগোত্রীয় একটি খাদ্য এবং ফুচকাবিক্রেতাদের কাছেই লভ্য। সাধারণত ভাজার সময় ফুচকার যে সমস্ত পাপড়িগুলি পর্যাপ্ত পরিমাণে ফুলে ওঠে না সেগুলিই ব্যবহৃত হয় চুরমুরের উপাদান হিসেবে। সেদ্ধ আলু চতুষ্কোণাকারে কেটে তাতে ফুচকায় ব্যবহৃত সমস্ত মসলা মিশিয়ে তার উপর পাপড়িগুলি ভেঙে ছড়িয়ে দিলেই প্রস্তুত হয় চুরমুর। এটি খেতে ফুচকার তুল্যই সুস্বাদু এবং জনপ্রিয়।
শহরাঞ্চলে চার চাকার ঠেলা গাড়ীতে করে ফুচকা বিক্রি করা হয়। ঠেলাগাড়ীতে প্রধানত: চটপটি বিক্রয়ের জন্য। চটপটি তৈরির সকল উপদান ও আয়োজন ঠেলায় চড়িয়ে বিক্রেতা একেক দিন একেক স্থানে থানা গেড়ে চটপচি ও ফুচকা বিক্রি করে। এদের পাওয়া যায় রাস্তার ধারে বাস স্ট্যাণ্ডে, পার্কে-উদ্যানে, সমুদ্র তীরে, জনসভাস্থলে। ক্রেতাদের জন্য থাকে চেয়ার, এমনকী শামিয়ানা। থাকে পানি পরিবেশনের আয়োজন। ফুচকার পাপড়িটিতে একটি ছোট ছিদ্র করে তার মধ্যে চটপটি ভরে দেয়া হয়। থালায় মধ্যভাগে একটি রেখে চারপাশে বৃত্তাকারে ৬-৭টি ফুচকা বিছিয়ে পরিবেশন করা হয়। মূল বিক্রেতার সঙ্গে থাকে পিচ্চিরা যাদের কাজ হলো খদ্দেরের কাছ থেকে অর্ডার নিয়ে আসা এবং প্রস্তুত ফুচকা পরিবেশন করা।
মানুষের পছন্দের এই খাবারটি নিয়ে ঢাকায়
বারিধারা ডিওএইচএস কনভেনশন সেন্টারে প্রায় ২০ ধরনের
ফুচকা নিয়ে আয়োজন করা হয়েছে ফুচকা উৎসবের।
বড়িশা
বড়িশা দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি।
বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা মিউনিসিপাল কর্পোরেশনের অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে।
বড়িশার দর্শনীয় স্থানের মধ্যে আছে বেহালা চৌরাস্তা, শাখের বাজার, সাবর্ণ সংগ্রহশালা, ডগলাস গ্রাউন্ডস, চান্দি মন্দির ও তার মেলা।
ত্রিদিব মিত্র
ত্রিদিব মিত্র (জন্ম: ৩১ ডিসেম্বর, ১৯৪০) বাংলা সাহিত্যে হাংরি আন্দোলনএর একজন কবি, এবং ওই আন্দোলনের দুটি পত্রিকা "উন্মার্গ" ও The Wastepaper সম্পাদনা করতেন। সহসম্পাদিকা ছিলেন তাঁর বান্ধবী আলো মিত্র।
ত্রিদিব মিত্র হাওড়ার অভিজাত মিত্র পরিবারের সন্তান। সাহিত্যিক হবার আগ্রহে অভিজ্ঞতা সঞ্চয়ের জন্য উচ্চমাধ্যমিক পরীক্ষার পর তিনি বাড়ি থেকে পলায়ন করেন, এবং ছয় মাসের বেশি ভারতের বিভিন্ন স্হানে নিস্কপর্দক ভিখারির জীবন কাটিয়ে বাড়ি ফেরেন। তিনি গৌরবর্ণ ও সুদর্শন ছিলেন বলে তাঁর এই অভিজ্ঞতা সুখকর হয়নি। এই স্মৃতি পরবর্তিকালে তাঁর সাহিত্যকর্মকে গভীরভাবে প্রভাবিত করেছে। বাড়ি ফিরে তিনি স্নাতক পরীক্ষায় সফলভাবে উত্তীর্ণ হন। সহপাঠী আলো মিত্রের সঙ্গে পরিচয় হয়, এবং দুজনে মলয় রায়চৌধুরী ও দেবী রায়এর সংঙ্গে দেখা করে হাংরি আন্দোলন-এ যোগ দেন। হাংরি আন্দোলন ফুরিয়ে যাবার পর তিনি আলো মিত্রকে বিয়ে করেন এবং পশ্চিমবঙ্গ সরকারের উচ্চপদে যোগ দেন।
পশ্চিমবঙ্গের সাংস্কৃতিক সমাজে বিশ শতকের ষাটের দশকে যে কয়জন হাংরি আন্দোলনকারী ঢেউ তুলতে পরেছিলেন, তাঁদের মধ্যে ত্রিদিব মিত্র অন্যতম। তিনি এবং আলো মিত্র শ্মশানে, গোরস্তানে ও রেল স্টেশনে কবিতা পাঠের চল করেন। কলকাতার ভাটিখানা খালাসিটোলায় তাঁরা হাংরি আন্দোলনএর পত্রিকা "উন্মার্গ" প্রকাশের অনুষ্ঠান করে একযোগে খ্যাতি ও কুখ্যাতি লাভ করেন। হাংরি আন্দোলনএর লেখক সুবিমল বসাক-এর উপন্যাস "ছাতামাথা" তাঁরা প্রকাশ অনুষ্ঠান করেছিলেন এসপ্লানেড ট্রাম গুমটিতে।হাংরি বুলেটিন হাতে হাতে বিলি করার কাজ প্রধানত তাঁরা দুজনেই করতেন। তাছাড়া, "মুখোশ খুলে ফেলুন" লেখা দানব, রাক্ষস, দেবতা, জন্তু - জানোয়ারের মুখোশ হাংরি আন্দোলন-এর পক্ষে তাঁরা দুজনেই রাজনীতিক, মন্ত্রী, প্রশাসক, সাংবাদিক, লেখক, সমালোচকদের বাড়ি বাড়ি গিয়ে তাঁরা দুজনেই পৌঁছে দিতেন। হাংরি আন্দোলন-এর পোস্টারগুলো কলকাতার দেয়ালে দেয়ালে লাগাতেন তাঁরা দুজন। হাংরি আন্দোলনকে বাঙালির সমাজে দ্রুত পরিছয় করিয়ে দেবার জন্য তাঁদের আবদান অকল্পনীয়।
ত্রিদিব মিত্রের "হত্যাকাণ্ড" ও "ঘুলঘুলি" কবিতা দুটি দীর্ঘ। কাব্যগ্রন্হের কবিতা দুটিতে মলয় রায়চৌধুরী ও ফালগুনী রায়-এর স্বীকৃতীমুলক কবিতার আঙ্গিক অনুসরণ করা হয়েছে। তবে, তাঁর ভয়াবহ অভিজ্ঞতার যাতনা কবিতা দুটিতে স্পষ্ট। যৌন চিত্রকল্পগুলিতে সেই আত্মজুজ্ঞাসা প্রতিফলিত হয়েছে। The Wastepaper পতীকার মাধ্যমে তিনি হাংরি আন্দোলনএর কবি ও লেখকদের অনুবাদ বিশ্বের বিভিন্ন ভাষায় পৌঁছে দিয়েছিলেন। এই পত্রিকার জন্য অন্যান্য ভারতীয় ভাষায় এবং আমেরিকা ও ইউরোপের লিটল ম্যাগাজিনগুলিতে হাংরি আন্দোলন-এর সংবাদ ও রচনা প্রকাশিত হয়েছিল, যা সে সময়ে আন্দোলনকারীদের বিশেষ প্রয়োজন ছিল, কেনা কলকাতার সাহিত্যিক মহলে তাঁরা তখনও স্বীকৃতি পাননি। ইউরোপ ও আমেরিকার (দক্ষিণ আমেরিকাসহ) কবি - লেখকরাও The Wastepaper পটিকায় অনুদিত হতেন। সম্ভবত এইটিই প্রথম প্রচেষ্টা যখন বিদেশি তরুণরা বাংলায় প্রকাশিত হলেন।
দিল্লি মেট্রো
দিল্লি মেট্রো (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ১২৫.৬৭ কিলোমিটার (৭৮.০৯ মাইল)। দিল্লি মেট্রোর স্টেশনের সংখ্যা ১০৭টি; এর মধ্যে ১৭টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়।
দিল্লি মেট্রো রেল কর্পোরেশন (ডিএমআরসি) দিল্লি মেট্রো নেটওয়ার্কের দায়িত্বপ্রাপ্ত। ২০১০ সালের এপ্রিল মাসের হিসেব অনুযায়ী, ডিএমআরসি সকাল ৬টা থেকে রাত্রি ১১টার মধ্যে ৩ থেকে ৪.৫ মিনিট ব্যবধানে দৈনিক ১০০টি ট্রেন চালিয়ে থাকে। ট্রেনগুলিতে চার থেকে ছয়টি কোচ থাকে। ওভারহেড ক্যাটেনারির মাধ্যমে ২৫ কিলোওয়াট ৫০ হার্টজ এসি বিদ্যুৎ ট্রেনগুলিতে সরবরাহ করা হয়। দিল্লি মেট্রোর দৈনিক গড় যাত্রীসংখ্যা ১০ লক্ষ। উদ্বোধনের পর সাত বছরে দিল্লি মেট্রো ১০০ কোটিরও বেশি যাত্রী পরিবহন করেছে।
১৯৮৪ সালে দিল্লি ডেভেলপমেন্ট অথরিটি ও আরবান আর্টস কমিশন দিল্লি শহরের জন্য একটি বহুমুখী পরিবহন ব্যবস্থার প্রস্তাব রাখলে দিল্লি মেট্রোর পরিকল্পনা প্রথম গৃহীত হয়। ১৯৯৫ সালে ভারত সরকার ও দিল্লি সরকার যৌথ উদ্যোগে দিল্লি মেট্রো রেল কর্পোরেশন (ডিএমআরসি) স্থাপন করে। ১৯৯৮ সালে নির্মাণকাজ শুরু হয়। ২০০২ সালে দিল্লি মেট্রোর প্রথম অংশ রেড লাইন চালু হয়। এরপর ২০০৪ সালে ইয়েলো লাইন; ২০০৫ সালে ব্লু লাইন, ২০০৯ সালে ব্লু লাইনের একটি শাখা এবং ২০১০ সালে গ্রিন লাইন চালু হয়। প্রকল্পের দ্বিতীয় ভাগে এই লাইনগুলির সম্প্রসারণ এবং নতুন লাইনের নির্মানকাজ চলছে। এর মধ্যে রয়েছে দিল্লি এয়ারপোর্ট মেট্রো এক্সপ্রেস ও ভায়োলেট লাইন, যার কাজ ২০১০ সালের সেপ্টেম্বর মাসের মধ্যে সম্পূর্ণ হওয়ার কথা।
এয়ার গান‌
এয়ার গান‌ এক প্রকার রাইফেল, পিস্তল অথবা শটগান যা ঘনীভূত বাতাস বা অন্য কোনো গ্যাসের দ্বারা ক্ষেপনসাধ্য বস্তূ প্রক্ষেপ করতে সক্ষ‌ম‌। এয়ার গান মূলত শিকার, বিনোদনমূলক শুটিং এবং প্রতিযোগিতামূলক খেলাধুলা ( যেমন অলিম্পিক গেমস্ ) ইত্যাদি কাজে ব্যবহার করা হয়। এয়ার গান থেকে সাধার‌ন‌ত‌ ক্ষেপনসাধ্য ধাত‌ব‌ বস্তূ প্র‌ক্ষেপ‌ ক‌রা হ‌য় যা পেলেট‌ নামে প‌রিচিত‌। কিছু ক্ষেত্রে এয়ার গান থেকে সিসের গুলি বা ছররা প্র‌ক্ষেপ‌ ক‌রা হ‌য়। যে স‌ব‌ এয়ার গানে ক্ষেপনসাধ্য বস্তু হিসাবে প্লাস্টিকের গুলি ব্যবহার করা হয় তাদের‌ এয়ার স‌ফ্ট্ গান‌ ব‌লা হ‌য়। এয়ার গান তুলনায় আগ্নেয়াস্ত্র অপেক্ষা কম শক্তিশালী হলেও মারনাস্ত্রের কাজ করতে পারে।
এয়ার গান মুলত তিন ধরনের হতে পারে, spring-piston, pneumatic, আর CO2. spring-piston ধরনের এয়ার গান সবচাইতে সরল প্রকৃতির আর দামে কম| এতে 0.177 গুলির স্পীড 1200 ফুট প্রতি সেকেন্ড অবধি হতে পারে| এতে সংকূচিত স্প্রীং এর শক্তি কে কাজে লাগানো হয় একটি পিষ্টন এর ওপর| pneumatic এয়ার গানে এয়ার ট্যাঙ্ক লাগানো থাকে, যাতে খুব উচ্চ চাপে বাতাস ভরে রাখা যায়| CO2 এয়ার গানে এয়ার ট্যাঙ্কের বদলে CO2 ট্যাঙ্ক থাকে| এই তিন রকমের ভেতর pneumatic, আর CO2 গানে খুব সঠিক নিশানা লাগানো যায় বলে Olympic আর ISSF ( International Shooting Sport Federation) ইভেন্ট এ এগুলো ব্যবহার করা হয়| তবে pneumatic এর দাম অনেক বেশি|
পৃথিবীর এক একটি দেশে এয়ার গানের লাইসেন্স এর এক এক রকম আইন আছে| জাপানে যে কোনো এয়ার গানের জন্য আলাদা লাইসেন্স নিতে হয়| আবার বৃটেন, ভারত, জার্মানি, ইটালি এবং আরো অনেক দেশে একটি নি‍র্দিষ্ট মাত্রার muzzle energy সম্পন্ন বন্দুকের জন্য লাইসেন্স লাগে না| অন্যদিকে আমেরিকাতে এয়ার গান মাত্রই লাইসেন্স বিহীন বন্দুক| তা যদি এয়ার গান প্রযুক্তিতে তৈরি 0.50 ক্যালিবার হেভি মেশিনগান হয় তা কিনতেও লাইসেন্স লাগবে না| বাংলাদেশে বন্যপ্রাণী (সংরক্ষণ ও নিরাপত্তা) আইন, ২০১২ অনুসারে এয়ারগান নিষিদ্ধ।
এয়ার গানের পেলেট নানা ব্যাসের হয় তবে ৪.৫ মিমি (.১৭৭) এবং ৫.৫ মিমি (.২২) সর্বাধিক‌ জনপ্রিয় | এই ৪.৫ মিমি (.১৭৭) ক্যালিবার হল সবচাইতে accurate যা Olympic আর ISSF ইভেন্ট এ ব্যবহার করা হয়, এছাড়াও .20" (5.0 mm), .25" (6.35 mm), .45" (11.25 mm), .50" (12.5 mm), .58" (14.5 mm) ক্যালিবারের গুলি আছে|
শিকার, বিনোদনমূলক শুটিং এবং প্রতিযোগিতামূলক খেলাধুলা ছাড়া যুদ্ধাস্ত্র হিসাবে এর ব্যবহার সীমিত| গুলির স্পীড আগ্নেয়াস্ত্র অপেক্ষা কম হওয়া এর প্রধান কারণ| যেখানে AK-47 এর গুলির স্পীড ২,৩৪৬ ফুট প্রতি সেকেন্ড সেখানে এয়ার গানে গুলির স্পীড ১২০০ ফুট প্রতি সেকেন্ড। তবে 17th century তে এয়ার গান যুদ্ধে ব্যবহার করা হত| Girandoni Air Rifle হল একটি যুদ্ধে ব্যবহার করা এয়ার গান।
অনেকেই বিয়ে বাড়িতে বংশগত ঐতিহ্যে হিসাবে এয়ার গানের সাহায্য গুলি ফুটিয়ে বিনোদন দিয়ে থাকেন।
যেহেতু ঐতিহাসিক এয়ার গানসমূহ যুদ্ধবিগ্রহের জন্যই বিশেষভাবে তৈরি করা হয়েছে, তাই আধুনিক এয়ার গানসমূহ প্রাণঘাতী হতে পারে। চিকিৎসা সাহিত্যে আধুনিক এয়ার গানকে মৃত্যুর কারণ হিসাবে উল্লেখ করা হয়েছে।
বঙ্গীয় শব্দকোষ
বঙ্গীয় শব্দকোষ একটি বাংলা অভিধান। সংস্কৃতজ্ঞ পণ্ডিত এবং অধ্যাপক শ্রী হরিচরণ বন্দ্যোপাধ্যায় কর্তৃক সঙ্কলিত এই অভিধান ১৩৪১ বঙ্গাব্দে কলকাতায় প্রথম প্রকাশিত হয় ও বিশ্বকোষ প্রেস থেকে মুদ্রিত হয়। হরিচরণ বন্দ্যোপাধ্যায়ের লিখিত বিবৃতি অনুসারে আনুমানিক ১৩১১ বঙ্গাব্দে কবি রবীন্দ্রনাথ ঠাকুর শান্তিনিকেতনের অধ্যাপক শ্রী বন্দ্যোপাধ্যায়কে বাংলা ভাষায় একটি অভিধান প্রণয়নের জন্য অনুরোধ করেন। সেই সময় তিনি কবিরই নির্দেশে ছাত্রদের পাঠার্থ "সংস্কৃতপ্রবেশ" গ্রন্থের রচনাকার্যে ব্যাপৃত ছিলেন। সেই কারণে পরে অর্থাৎ ১৩১২ বঙ্গাব্দে "সংস্কৃতপ্রবেশ" সমাপ্ত করে রবীন্দ্রনাথের অনুমতিক্রমে তিনি অভিধানরচনায় আত্মনিয়োগ করেন।
গ্রন্থের সূচনালগ্নে সঙ্কলয়িতা হরিচরণ বন্দ্যোপাধ্যায় কোন অভিজ্ঞ আভিধানিকেরই সাহায্যলাভ করেননি। কোন পথপ্রদর্শক না থাকা সত্ত্বেও সম্পূর্ণ স্বচেষ্টায় এবং পরিশ্রমে তিনি এই বিশাল শব্দকোষগ্রন্থ গড়ে তুলতে সক্ষম হয়েছিলেন। গ্রন্থের ভূমিকায় শ্রী হরিচরণ বন্দ্যোপাধ্যায় নিজেই লিখেছেন:
১৩৩০ সালের সঙ্কলয়িতা তাঁর সমসাময়িক প্রসিদ্ধ কবি এবং সাহিত্যিকগণের নির্বাচিত সাতচল্লিশটি গ্রন্থ থেকে দ্বিতীয়বার শব্দসংগ্রহ ও সংযোজন করে চৈত্র মাসে পূর্বপ্রণীত পাণ্ডুলিপির সংস্কারসাধনে প্রবৃত্ত হন। এর অনতিকাল পরে বিশ্বভারতী তাঁর সঙ্কলিত অভিধানটি প্রকাশের ইচ্ছাপ্রকাশ করেও অর্থাভাবে এই সুবৃহৎ গ্রন্থ মুদ্রণে অসমর্থ হয়। তখন সঙ্কলয়িতা শ্রী বন্দ্যোপাধ্যায় ১৯২৯ খ্রিস্টাব্দের ১৮ ফেব্রুয়ারি কলকাতা বিশ্ববিদ্যালয়ের Post-Graduate Teaching in Arts –এর ব্যবস্থাপক সমিতির সভাপতির নিকট গ্রন্থ প্রকাশের জন্য আবেদন করেন। উক্ত সভাপতি মহাশয় এ বিষয়ে অভিমতপ্রকাশের জন্য অধ্যাপক ভাষাচার্য শ্রী সুনীতিকুমার চট্টোপাধ্যায়কে অনুরোধ করেন। শ্রী চট্টোপাধ্যায় যেহেতু পূর্বেই পাণ্ডুলিপিটি পাঠ করেছিলেন সেহেতু তিনি কালবিলম্ব না করেই সাগ্রহে অভিধানপ্রকাশবিষয়ে অনুমতি প্রদান করলেন। কিন্তু বিশ্বভারতীর মতই ব্যয়বাহুল্যের কারণে বিশ্ববিদ্যালয় আর এ ব্যাপারে অগ্রসর হয়নি। ভাষাচার্য শ্রী সুনীতিকুমার চট্টোপাধ্যায়ের অশেষ প্রয়াস সত্ত্বেও সেই সময় গ্রন্থপ্রকাশ সম্ভব হল না। তখন অভিধানসঙ্কলয়িতা স্বয়ং স্ব-অর্থব্যয়ে ১৩৪০ সাল থেকে ক্ষুদ্র ক্ষুদ্র অংশে এই অভিধানের ধারাবাহিক প্রকাশ আরম্ভ করেন। ১৩৫৩ সালে ১০৫ খণ্ডে এই মুদ্রণ পরিসম্পন্ন হয়। এর অনতিকালপরে ১০৫ খণ্ডের এই অভিধান পাঁচ ভাগে ক্রমে ক্রমে প্রচারিত হয়।
নোবেলজয়ী কবি এবং শ্রী হরিচরণ বন্দ্যোপাধ্যায়ের একান্ত শুভানুধ্যায়ী রবীন্দ্রনাথ ঠাকুর বাংলা ভাষার এই সম্পদ প্রসঙ্গে লিখেছেন,
বিশিষ্ট সাহিত্যিক রাজশেখর বসুও শ্রী চট্টোপাধ্যায়ের এই প্রয়াসকে সাধুবাদ জ্ঞাপন করে লিখেছেন, (৩ ফেব্রুয়ারি ১৯৩৪)
শটগান
শটগান () (এছাড়াও ছররা বন্দুক‌ এবং মরিচ বন্দুক, অথবা ঐতিহাসিকভাবে পক্ষিশিকারের বন্দুক হিসেবে পরিচিত) এক প্রকার আগ্নেয়াস্ত্র যা সাধারণত কাঁধে রেখে গুলি ছোরার জন্যে নির্মিত। এটি শট নামক ছোট বর্তুল পিলেট গুলি ছোরার ক্ষেত্রে নির্দিষ্ট খোলক শক্তি ব্যবহার করে। এছাড়াও কার্তুজের‌ খোলে স‌ঞ্চিত‌ শ‌ক্তির‌ দ্বারা একাধিক‌ ছ‌র‌রা অথ‌বা অস‌মান‌ চেহারার‌ ব‌ন্দুকের‌ গুলি প্র‌ক্ষেপ‌ ক‌র‌তে পারে। এর ফায়ারিং স্পিড কম হলেও এক শটে প্রচুর শক্তি সঞ্চার করতে পারে।
কিরিচ
কিরিচ দুই দিকে ধার বিশিষ্ট ছোরা জাতীয় ধারাল অস্ত্র।এটি ১টি কাঠের খাপের ভিতরে থাকে এবং খাপটি বিষাক্ত থাকে।
কিরিচের উৎপত্তিস্থল হলো ইন্দোনেশিয়া, মালয়েশিয়া, ব্রুনেই, দক্ষিণ থাইল্যান্ড, ও দক্ষিণ ফিলিপাইন্স।
বর্শা
বর্শা দুই দিকে ধারালো, চোখা মাথা বিশিষ্ট, লাঠির মাথায় গাথা হাতে তৈরি অস্ত্রবিশেষ। অতি প্রাচীন আমল থেকেই বর্শা বা বল্লমের ব্যবহার দেখা যায়। বন্দুক আবিস্কারের আগে এটি ছিল দুরের শত্রুকে আঘাতের অন্যতম ব্যবহার্য অস্ত্র।
অ্যাডোবি প্রিমিয়ার
প্রস্তুতকারী : অ্যাডোবি সিস্টেমস
শেষ মুক্তি : সিসি ২০১৭ (১১.০.০) / নভেম্বর ২, ২০১৬; ৩ মাস আগে
অপারেটিং সিস্টেম : উইন্ডোজ ৭ এবং ওএস
ওয়েবসাইট : www.adobe.com/products/premiere .html
অ্যাডোবি প্রিমিয়ার চলমান ছবি বা চলচ্চিত্র সম্পাদনার জন্য ব্যবহৃত অ্যাডোবি কোম্পানির তৈরি জনপ্রিয় সফটওয়্যার। এই সফটওয়্যার দিয়ে আলাদা আলাদাভাবে ধারণকৃত শব্দ, চলচ্চিত্র, স্থিরচিত্র, সবকিছুকে একত্রিত করে টিভি বা বিভিন্ন মাধ্যমের জন্য উপযুক্ত করে প্রকাশ করা যায়। এই সফটওয়্যার এর মাধ্যমে অাপনি উন্নত থেকে অারও উন্নতমানের চলচ্চিত্র সম্পাদনা করতে পারেন তারই সাথে ডিজিটাল ইন্টারমিডিয়েট বা color correction এবং color grading করতে পারেন তার কারন এতে নানান LUT লুক অাপ টেবেল রয়েছে যার সাহায্যে অাপনি অাপনার চলচ্চিত্রের color correction করতে পারবেন।
বরফ
বরফ হলো পানির কঠিন রূপ। প্রমাণ চাপে ০ ডিগ্রি সেলসিয়াস তাপমাত্রার নিচে পানি বরফে রূপান্তরিত হয়। বরফের আপেক্ষিক গুরুত্ব পানির চেয়ে কম বলে বরফ পানিতে ভাসে।
জলীয় বাষ্প
জলীয় বাষ্প হলো জল বা পানির বায়বীয় রূপ। প্রমাণ চাপে ১০০ ডিগ্রি সেলসিয়াস তাপমাত্রায় জল বাষ্পে পরিণত হয়। আবার একইভাবে জলীয় বাষ্পের ঘনীভবন সাধিত হলে তা পূর্বাবস্থায় অর্থাৎ তরল অবস্থায় রূপান্তরিত হয়।
জলীয় বাষ্প বর্ণ ও গন্ধহীন গ্যাসীয় পদার্থ।
গোল মরিচ
গোল মরিচ (বৈজ্ঞানিক নাম: Piper nigrum ইংরেজি নাম Black pepper) পিপারাসি গোত্রের "পিপার" গণের একটি লতাজাতীয় উদ্ভিদ। এদের ফলকে শুকিয়ে মসলা হিসাবে ব্যবহার করা হয়। গোল মরিচের Pepper শব্দটি এসেছে সংস্কৃত ভাষার "পিপালী" শব্দ থেকে, যার অর্থ দীর্ঘ মরিচ। এখান থেকে উদ্ভূত হয়েছে লাতিন ভাষার "piper" যা মরিচ ও গোল মরিচ দুটোকেই বোঝানোর জন্য রোমানরা ব্যবহার করতো।
গোল মরিচ ফলটি গোলাকার, ৫ মিলিমিটার ব্যাসের, এবং পাকা অবস্থায় গাঢ় লাল বর্ণের হয়ে থাকে। এর মধ্যে ১টি মাত্র বিচি থাকে।
গোল মরিচ গাছের আদি উৎস দক্ষিণ ভারত। পৃথিবীর উষ্ণ ও নিরক্ষীয় এলাকায় এটির চাষ হয়ে থাকে।
গোল মরিচের গুঁড়া পশ্চিমা (ইউরোপীয়) খাদ্যে মসলা হিসাবে ব্যবহার করা হয় প্রাচীন কাল থেকে। তবে ভারত বর্ষের মসলাধিক্য রান্নায় এটির ব্যবহার প্রচুর। এছাড়া ঔষধী গুণাগুণের জন্যেও এটি সমাদৃত। গোল মরিচে পাইপারিন (piperine) নামের রাসায়নিক উপাদান রয়েছে, যা থেকে এর ঝাঁঝালো স্বাদটি এসেছে।
মরিচ
মরিচ বা লংকা এক প্রকারের ফল যা মসলা হিসাবে ঝাল স্বাদের জন্য রান্নায় ব্যবহার করা হয়। ক্যাপসিকাম (Capsicum) গণের সোলানেসি (Solaneceae) পরিবারের উদ্ভিদের ফলকে সাধারণভাবে মরিচ বলা হয়ে থাকে। মরিচের ফলকে মসলা হিসাবে ব্যবহার করা হয়।
মরিচের আদি নিবাস আমেরিকা মহাদেশে। তবে বর্তমানে পৃথিবীর সর্বত্র রান্না ও ঔষধি হিসাবে এটি ব্যবহৃত হয়ে থাকে।
ফলটির নাম 'লংকা' বা 'লঙ্কা' হওয়ার কারণ সম্ভবত শ্রীলঙ্কা থেকে আমদানি হবার কারণে।
প্রায় ৭৫০০ বছর আগে থেকেই আমেরিকার আদিবাসীরা মরিচ ব্যবহার করে আসছে। ইকুয়েডর এর দক্ষিণ পশ্চিমাংশে পুরাতাত্ত্বিকেরা ৬০০০ বছর আগে মরিচ চাষের প্রমাণ পেয়েছেন।
মধ্য ও দক্ষিণ আমেরিকার বিভিন্ন অংশে মরিচের চাষ করা হতো প্রাচীন কাল থেকেই।
ইউরোপীয়দের মধ্যে ক্রিস্টোফার কলম্বাস প্রথম ক্যারিবীয় দ্বীপপুঞ্জে মরিচের দেখা পান। ভারতবর্ষে উৎপন্ন গোল মরিচের মতো ঝাল বলে তিনি এগুলোকে Pepper নাম দেন। অবশ্য গোল মরিচের গাছের সাথে মরিচ গাছের সম্পর্ক নেই।
কলম্বাসের আমেরিকা আবিষ্কারের পর থেকে মরিচ সারা বিশ্বে ছড়িয়ে পড়ে। দিয়েগো আলভারেজ চানকা নামের একজন চিকিৎসক কলম্বাসের দ্বিতীয় অভিযানের সময়ে পশ্চিম ভারতীয় দ্বীপপুঞ্জ হতে মরিচ স্পেনে নিয়ে আসেন। তিনি ১৪৯৪ সালে মরিচের ঔষধী গুনাগুণ নিয়ে প্রবন্ধ লিখেন।
স্পেনীয় ব্যবসায়ীরা মেক্সিকো থেকে মরিচ এশিয়ার বিভিন্ন স্থানে নিয়ে যায়। প্রথমে ফিলিপাইন্স, এবং তার থেকে ভারতবর্ষ, চীন, কোরিয়া, ও জাপানে মরিচ বিস্তার লাভ করে। ঝাল ও স্বাদের জন্য অচিরেই এটি এশিয়ার বিভিন্ন এলাকার স্থানীয় খাবারের অপরিহার্য উপকরণে পরিণত হয়।
মরিচের বহুল প্রচলিত প্রজাতি গুলো হলোঃ
লংকা (দ্ব্যর্থতা নিরসন)
লংকা বলতে বোঝানো হতে পারে -
ইন্সট্রুমেন্টেশন
ইন্সট্রুমেন্টেশন হল বিজ্ঞানের একটি শাখা যেখানে পরিমাপ এবং নিয়ন্ত্রণ নিয়ে কাজ করা হয়। ইন্সট্রুমেন্ট হল এমন যন্ত্র, যা কোন কিছুর প্রবাহ, তাপমাত্রা, পরিমাণ, চাপ ইত্যাদি পরিমাপ এবং নিয়ন্ত্রণ করতে পারে। বিভিন্ন নিয়ন্ত্রণ পদ্ধতি সমূহের মধ্যে তুলনা ইন্সট্রুমেন্টেশনের অন্যতম কাজ।
নিয়ন্ত্রণ ইন্সট্রুমেন্টেশনের যে সব যন্ত্র দিয়ে কাজ করে সেগুলো হল- সলিনয়েড(solenoid), বিদ্যুৎ নিয়ন্ত্রিত ভালভ, ব্রেকার(breaker), রিলে(relays) ইত্যাদি। এসব যন্ত্র পরিপার্শ্বের পরিবর্তন অনুসারে উদ্দিপ্ত হয় এবং স্বয়ংক্রিয় ভাবে কাজ করে।
যেসব যন্ত্র অ্যানালগ সংকেত তৈরি করে তাদের ট্রান্সমিটার বলে। সাধারণত ট্রান্সমিটার ৪ থেকে ২০ মিলি অ্যাম্পেয়ার বৈদ্যুৎ প্রবাহের সংকেত তৈরি করে, আবার অনেক ট্রান্সমিটার বিভব, কম্পাঙ্ক বা চাপ দিয়েও সংকেত প্রদান করে।।এই সংকেত পিএলসি(PLC), ডিসিএস(DCS), এসসিএডিএ(SCADA) অথবা অন্য কোন কম্পিউটারাইজড নিয়ন্ত্রক ব্যবস্থায় ব্যবহৃত হয়।
পরিপার্শ্ব থেকে তথ্য সংগ্রহ এবং পরিপার্শ্বে পরিবর্তন সাধনে ইন্সট্রুমেন্টেশন খুব গুরুত্বপূর্ণ।
ইন্সট্রুমেন্টেশনের মাধ্যমে ভৌত পরিবর্তন(field parameters) পরিমাপ করা যায়। এই ভৌত পরিবর্তন গুলো হল-
ইন্সট্রুমেন্টেশন শুধু পরিপার্শ্ব থেকে সংকেত নেয় না, পরিপার্শ্বে ভৌত পরিবর্তন ও আনে।
কিছু উদাহরন:
ইন্সট্রুমেন্টেশন প্রকৌশলীরা বিদ্যুৎ চালিত বা বায়ু নিয়ন্ত্রন( pneumatic domains) স্বয়ংক্রিয় যান্ত্রিক সিস্টেমের মূলনীতি এবং পরিমাপের যন্ত্রপাতি নিয়ে কাজ করে। তারা বিভিন্ন শিল্প কারখানায় যেমন- রাসায়নিক বা উৎপাদন প্লান্টে উৎপাদন ব্যবস্থার উন্নয়ন, বিশ্বস্ততা, নিরাপত্তা, স্থায়ীত্ব বৃদ্ধি এবং উৎপাদন খরচ কমানোর জন্য কাজ করেন।
সিস্টেমের ভৌত পরিবর্তন নিয়ন্ত্রণের জন্য তারা মাইক্রোপ্রসেসর,মাইক্রো কন্ট্রোলার, পিএলসি ব্যবহার করে থাকে।
ইন্সট্রুমেন্টেশন প্রযুক্তিবিদ এবং কারিগরদেরকে ইন্সট্রুমেন্টেশন যন্ত্রপাতি রক্ষনাবেক্ষন এবং যান্ত্রিক সমস্যা সমাধানে দক্ষ হতে হয়।তাদেরকে একই সাথে ইলেকট্রিশিয়ান, পাইপের মিস্ত্রী, পাওয়ার ইঞ্জিনিয়ারিং ইত্যাদি অনেক কাজ করতে হয়।অর্থাৎ কারখানার সব কাজেই তাদের পারদর্শী হতে হয়। তাই তাদেরকে অনেকেই কৌতুক করে পাইপ ফিটার নামে ডাকে।
ইংরেজি উইকিপিডিয়া থেকে অনূদিত
গুগল ক্রোম
ক্রোম গুগলের তৈরি ওয়েব ব্রাউজার। এটি ২০০৮ সালে প্রথম মাইক্রোসফট উইন্ডোজ অপারেটিং সিস্টেমের জন্য প্রকাশিত হয়। এরপর ক্রমান্বয়ে এটি লিনাক্সের বিভিন্ন ডিস্ট্রোসহ অনান্য অপারেটিং সিস্টেমের জন্য তৈরি হয়।
গুগলের প্রধান নির্বাহী এরিক এমারসন ছয় বছর ধরে একটি ওয়েব ব্রাউজার তৈরির জন্য চেষ্টা করছিলেন। তিনি বলেছিলেন, "তখন, গুগল ছিল খুবই ছোট একটি কোম্পানি।" আর এ কারণেই, তিনি ওয়েব ব্রাউজারের প্রতিযোগামূলক বাজারে প্রবেশ করতে চাননি। কিন্তু পরে সের্গেই ব্রিন ও ল্যারি পেইজ কে নিয়ে যখন গুগল আরো পুনরিজ্জিবিত হয়ে ওঠে তখন তিনি মোজিলা ফায়ারফক্স থেকে কিছু ওয়েব ডেভেলপারকে ভাড়া করে আনেন এবং ক্রোম নামে একটি খসড়া ওয়েব ব্রাউজার তৈরি করেন। এ ব্যাপারে পরে এরিক বলেন, "এটা এতোটাই ভালো ছিল যে আমি একটি ওয়েব ব্রাউজার তৈরিতে যথেষ্ট সাহস পাই।
কাদা
কাদা বা কর্দম হলো পানি ও মাটি এর একটি আঠালো, অর্ধ তরল মিশ্রণ। পৃথিবীর অনেক স্থানেই ঘর বাড়ি নির্মাণে কাদামাটির ব্যবহার রয়েছে।
কাদামাটির মধ্যে কেঁচো, ব্যাঙ, শামুক, কাঁকড়া, ঝিনুক, বাগদা চিংড়ি ইত্যাদি প্রাণী বাস করে। শূকর, জলহস্তী, গণ্ডার, মোষ, ক্যাপিবারা ও হাতি সূর্যালোকের গরম থেকে বাঁচার জন্য কাদামাটিতে গড়াগড়ি দিয়ে স্নান করে থাকে। কাদামাটির প্রসাধন গুণাগুণে বিশ্বাসী অনেক মানুষও কাদায় স্নান করে থাকে।
হাইতিতে খাদ্য সংকটকালীন সময়ে কাদা মাটির টুকরাকে অনেকে খাদ্য হিসাবে গ্রহণ করে থাকে।
মাছ
মাছ শীতল রক্ত বিশিষ্ট জলজ মেরুদণ্ডী প্রাণীগোষ্ঠী, যারা জোড়-বিজোড় পাখনার সাহয্যে সাঁতার কাটে এবং ফুলকার সাহায্য শ্বাস-প্রশ্বাস চালায়। সাধারণত এদের দেহের বহির্ভাগ আঁশ দ্বারা আচ্ছাদিত; তবে আঁশ নেই এমন মাছের সংখ্যাও একেবারে কম নয়। এরা সমুদ্রের লোনা পানি এবং স্বাদু পানির খাল, বিল, হাওর, বাওর, নদী, হ্রদ, পুকুর, ডোবায় বাস করে। পাহাড়ী ঝর্ণা থেকে শুরু করে মহাসাগরের গহীন অতল স্থানে, অর্থাৎ যেখানেই পানি রয়েছে সেখানেই মাছের অস্তিত্ব দেখতে পাওয়া যায়। পৃথিবীর প্রায় সর্বত্র মাছ মানুষের খাদ্য হিসাবে ব্যবহৃত হয়। মাছ মানবদেহে অন্যতম আমিষ যোগানদাতা। অনেক স্থানেই মাছ চাষ করা হয়ে থাকে। এ ছাড়াও বিনোদন হিসাবে ছিপ/বড়শি দিয়ে মাছ ধরা আবার মাছকে অ্যাকুয়ারিয়ামে প্রদর্শন করা হয়ে থাকে। কয়েকটি প্রাণী মাছ না হলেও এগুলো মাছ হিসাবে প্রচলিত।
আমেরিকার ন্যাশনাল ওসেনিক অ্যান্ড অ্যাটমসফিয়ার অ্যাডমিনিস্ট্রেশনের বিজ্ঞানীরা ‘ওপা’ নামের উষ্ণ রক্তের মাছের সন্ধান পান। মাছটির কানসার টিস্যু এমনভাবে সাজানো যে, শিরা থেকে ঠাণ্ডা রক্ত প্রবাহিত হয়ে বিপরীতমুখী উষ্ণ রক্তের সঙ্গে মিলিত হয়। যে রক্ত কানসার দিকে আসছে তা গরম হয়।
মৎস্য
মৎস্য (সংস্কৃত: मत्स्य, অর্থাৎ "মাছ") হল হিন্দু দেবতা বিষ্ণুর মাছরূপী অবতার, যা কূর্ম-এর পূর্ববর্তী অবতার। সাধারণতঃ এই অবতারটিকে বিষ্ণুর প্রথম অবতার হিসেবে গণ্য করা হয়ে থাকে। পুরাণে বর্ণিত হয়েছে, মৎস্য পৃথিবীর প্রথম মানুষ মনুকে এক বিরাট বিপর্যয়ের হাত থেকে রক্ষা করেন। মৎস্য একটি বৃহদায়তন মাছ, অথবা তাঁর শরীরের উর্ধাংশ পুরুষ মানুষের ও নিম্নাংশ মাছের।
প্রাচীন কালে, মৎস্যকে ব্রহ্মার অবতার হিসেবে গণ্য করা হলেও, পরবর্তী কালে একে বিষ্ণুর অবতার হিসেবে মানা হয়। মৎস্য মনুকে বিধ্বংসী বন্যা সম্পর্কে পূর্বসতর্ক করে এবং তাকে পৃথিবীর সমস্ত শস্য ও জীবসমূহকে একটি নৌকায় জড়ো করতে বলে। বন্যার ক্ষণ উপস্থিত হলে মৎস্য মনু, সপ্তর্ষি ও জিনিসপত্র সমেত নৌকাটিকে টেনে নিয়ে রক্ষা করে। কিন্তু কাহিনীর পরবর্তী সংস্করণে দেখানো হয়েছে, পবিত্র বেদগুলি একটি অসুর চুরি করে এবং মৎস্য ঐ অসুরকে বধ করে বেদগুলি উদ্ধার করেন।
"মৎস্য পুরাণ" অনুসারে, প্রাগৈতিহাসিক দ্রাবিড় রাজ্যের বিষ্ণুভক্ত রাজা সত্যব্রত (যিনি পরে মনু নামে পরিচিত হন) একদিন নদীর জলে হাত ধুচ্ছিলেন। এমন সময় একটি ছোটো মাছ তাঁর হাতে চলে আসে এবং তাঁর কাছে প্রাণভিক্ষা চায়। তিনি মাছটিকে একটি পাত্রে রাখেন। কিন্তু মাছটি ক্রমশ বৃদ্ধিপ্রাপ্ত হতে থাকে। তিনি সেটিকে প্রথমে একটি পুষ্করিণীতে, পরে নদীতে এবং শেষে সমুদ্রে ছেড়ে দেন। কিন্তু কোনো ফল হয় না। সেটি এতটাই বৃদ্ধি পায় যে সকল আধারই পূর্ণ হয়ে যায়। শেষে মাছটি বিষ্ণুর রূপে আত্মপ্রকাশ করে সত্যব্রতকে জানান যে সাত দিনের মধ্যে প্রলয় সংঘটিত হবে এবং সকল জীবের বিনাশ ঘটবে। তাই সত্যব্রতকে নির্দেশ দেওয়া হয় যে সকল প্রকার ঔষধি, সকল প্রকার বীজ, সপ্তর্ষি, বাসুকি নাগ ও অন্যান্য প্রাণীদের সঙ্গে নিতে।
প্রলয় সংঘটিত হলে মৎস্যরূপী বিষ্ণু পূর্বপ্রতিশ্রুতি অনুসারে পুনরায় আবির্ভূত হন। তিনি সত্যব্রতকে একটি নৌকায় আরোহণ করতে বলেন এবং তাঁর শিঙে বাসুকি নাগকে নৌকার কাছি হিসেবে বাঁধতে বলেন।
লবণ
লবণ বা নুন​ হলো খাদ্যে ব্যবহৃত এক প্রকারের দানাদার পদার্থ যার মূল উপাদান হলো সোডিয়াম ক্লোরাইড (NaCl)। এটি প্রাণীর জীবনধারণের জন্য অপরিহার্য, কিন্তু অধিকাংশ স্থলজ উদ্ভিদের জন্য বিষবৎ। লবনের স্ফটিক তৈরির এর সাথে জৈব ইউরিয়ারূপে মূত্র ব্যবহার করা হয়।এর লবনাক্ততার জন্য স্বাদকে মৌলিক স্বাদের একটি বলে গণ্য করা হয়। পৃথিবীর সর্বত্র এটি খাদ্য প্রস্তুতিতে ব্যবহার করা হয়।
মানুষের খাদ্যে বিভিন্ন ধরণের লবণ ব্যবহার করা হয়। যেমন অপরিশোধিত সৈন্ধব লবণ (sea salt), পরিশোধিত খাবার লবণ, আয়োডিনযুক্ত লবণ, ইত্যদাই। লবণ দেখতে দানাদার, সাদাটে বর্ণের। সমূদ্রের পানি থেকে অথবা খনি থেকে লবণ আহরণ করা হয়।
লবণ একটি পানিগ্রাহী পদার্থ, তাই বর্ষাকালে লবণের মধ্যে পানি জমতে থাকে।এই পানিযুক্ততা রোধ করার জন্য বর্তমানে লবনের সাথে ইউরিন বা মূত্র যোগ করা হয়।
সমূদ্রের লোনা পানি ফুটিয়ে বাষ্পীভূত করে লবণ উৎপাদন করা হয়। এছাড়া লবণাক্ত কূপ অথবা লবণাক্ত হ্রদের পানি থেকেও লবণ আহরণ করা হয়ে থাকে। লোনা পানির পাশাপাশি পাথুরে খনি হতেও লবণ আহরণ করা হয়। ২০০২ সালে বিশ্বে মোট ২১০ মিলিয়ন টন লবণ উৎপাদন করা হয়। শীর্ষ ৫ উৎপাদক রাষ্ট্র হলো, মার্কিন যুক্তরাষ্ট্র, (40.3 million tonnes), চীন (32.9), জার্মানি (17.7), ভারত (14.5), এবং কানাডা (12.3).
হলুদ (দ্ব্যর্থতা নিরসন)
হলুদ বলতে বোঝানো হতে পারে -
হলুদ (মশলা)
হলুদ বা হলদি (বৈজ্ঞানিক নামঃ "Curcuma longa") হলো হলুদ গাছের শিকড় থেকে প্রাপ্ত এক প্রকারের মসলা। ভারত, বাংলাদেশ এবং পৃথিবীর বিভিন্ন দেশের রান্নায় এটি ব্যাপকভাবে ব্যবহৃত হয়। এটি আদা পরিবারের (Zingiberaceae) অন্তর্গত একটি গুল্মজাতীয় উদ্ভিদ।
হলুদ গাছের আদি উৎস দক্ষিণ এশিয়া। এটি ২০ থেকে ৩০ ডিগ্রি সেলসিয়াস তাপমাত্রার মধ্যে জন্মে থাকে। হলুদ গাছের জন্য প্রচুর পরিমাণে বৃষ্টিপাতের দরকার হয়। বছরে সাধারণত একবার হলুদ গাছের শিকড় তোলা হয়। পরের বছর পুরানো শিকড় থেকে নতুন গাছ গজায়।
হলুদ গাছের শিকড়কে কয়েক ঘণ্টা সিদ্ধ করা হয়, তার পর গরম চুলায় শুকানো হয়। এরপর এই শিকড়কে চূর্ণ করে গাঢ় হলুদ বর্ণের গুঁড়া পাওয়া যায়। এই হলুদ গুঁড়া দক্ষিণ এশিয়া ও মধ্যপ্রাচ্যের নানা দেশের খাদ্য প্রস্তুতে ব্যবহার করা হয়। তবে ঐতিহ্যগতভাবে এই শিকড় ভালোভাবে ধৌতকরণের পর শিল-পাটায় পানি সহযোগে বেটে নিয়ে হলুদের লেই তৈরি করা হয় যা সরাসরি রান্নায় ব্যবহার করা হয়।
হলুদ নামের উৎস আজও অজানা। মহাজাতি বা Genus নাম Curcuma হলুদ নামটা আরবি থেকে আসে।
হলুদ হাজার হাজার বছর ধরে এশিয়া মহাদেশে রান্না শিল্পে ব্যবহার হয়ে আসছে। অন্য দিকে হলুদ একটি ঔষধি গাছ হিসেবে সুপরিচিত।
হলুদ একটি লতাপাতা সংক্রান্ত বহুবর্ষজীবী উদ্ভিদ, যা ৬০ -৯০ সেমি উঁচু এবং এটা পাতা বড় আয়তাকার হয়ে থাকে। এবং উদ্ভিদটি এক মিটার লম্বা হয়। এটার গাছ বেড়ে উঠার জন্য ২০-৩০ ডিগ্রী তাপমাত্রা এবং প্রচুর বৃষ্টিপাত দরকার।
হলুদ ফুলের রং হলুদ ও সাদা হয় এবং ৩০ -৪০ সেমি লম্বা এবং ৮ -১২ সেমি চওড়া। পুষ্পবিন্যাস এর দৈর্ঘ্যে ১০ -১৫ সেমি ।
হলুদের সবচেয়ে গুরুত্বপূর্ণ রাসায়নিক উপাদান curcuminoids নামক যৌগের একটি গ্রুপ আছে, যা curcumin বা diferuloylmethane, demethoxycurcumin এবং bisdemethoxycurcumin অন্তর্ভুক্ত। গবেষণাতে দেখা যায় হলুদের গুঁড়াতে curcumin গড়ে ৩.১৪ % আকারে থাকে(১)। অথচ ভিন্ন ভিন্ন প্রজাতির হলুদে curcumin এর পরিমাণ বড় তারতম্য আছে। উপরন্তু, অন্যান্য গুরুত্বপূর্ণ উদ্বায়ী তেল turmerone, atlantone, এবং zingiberene অন্তর্ভুক্ত। কিছু সাধারণ উপাদানসমূহ চিনি, প্রোটিন, এবং রেসিন থাকে।(২)
1. Tayyem RF, Heath DD, Al-Delaimy WK, Rock CL (2006). "Curcumin content of turmeric and curry powders". Nutr Cancer 55 (2): 126–131. doi:10.1207/s15327914nc5502_2. PMID 17044766.
2. Nagpal M, Sood S (2013). "Role of curcumin in systemic and oral health: An overview". J Nat Sci Biol Med 4 (1): 3–7. doi:10.4103/0976-9668.107253. PMC 3633300. PMID 23633828.
মাইজপাড়া মঠ
মাইজপাড়া মঠ বাংলাদেশের মুন্সিগঞ্জ জেলার শ্রীনগর উপজেলার (বিক্রমপুরের) মাইজ পাড়া এলাকার একটি পুরাতন মঠ। ঢাকা থেকে বিক্রমপুরের দিকে নৌপথে অথবা সড়কপথে ঢুকতে গেলে পশ্চিম প্রান্তে দুটি সুউচ্চ মঠ চোখে পড়ে। তার একটি হল এই মাইজপাড়ার মঠ, অন্যটি হল শ্যামসিদ্ধির মঠ। মৃত্যুর পর চিতার স্থানকে স্মৃতি হিসেবে ধরে রাখার জন্য এ ধরনের মঠ তৈরি করা হয়েছিল। জমিদার তারাপ্রসাদ রায় মৃত্যুবরণ করলে তাঁর চিতাস্থলে প্রায় ১৫০ বছর আগে ১২০ ফুট উচ্চতাবিশিষ্ট এই মঠটি তৈরি করা হয়। তাঁর দুই সহধর্মিণী সুধামণি দেবী ও নবদুর্গা দেবী মৃত্যুবরণ করলে, এর দুই পাশে আরও দুটি ছোট আকৃতির মঠ তৈরি করা হয়। ১২৩ বছর আগে বাংলা ১২৯২ সনের ৩১ আষাঢ় ভুমিকম্পে মঠটি ভেঙে যায় এবং এক বছর পর বংলা ১২৯৩ সনের বৈশাখ মাসে তা পুননির্মাণ করা হয়। মঠের গায়ে লিখন থেকে বোঝা যায়, এটি তৈরি করেছিলেন রাজনারায়ণ নামে একজন নির্মাণ-কারিগর। মঠের খোপগুলোতে প্রচুর টিয়াপাখি বসবাস করে। অত্যন্ত চমৎকার নির্মাণশৈলী এবং কারুকার্যময় মঠের খোপগুলোতে প্রচুর টিয়াপাখি বসবাস করে। মঠের চুড়ায় তামার তৈরি দুটি কলস রয়েছে।
জলবসন্ত
জলবসন্ত () একধরনের অত্যন্ত সংক্রামক ব্যাধি। ভ্যারিসেলা জুস্টার ভাইরাস (ইংরেজি:varicella zoster virus) নামক একপ্রকার ভাইরাস দ্বারা এই রোগ সংঘটিত এবং সংক্রামিত হয়ে থাকে।
ছাঁচ
ছাঁচ (ইংরেজি: Mould) হলো কোন সামগ্রীর হুবহু আদলে তৈরি একটি কাঠামো যা ঐ সামগ্রী প্রস্তুতিতে ব্যবহৃত হয়। ছাঁচ বা মোল্ড ব্যবহার করে সামগ্রী তৈরির পদ্ধতিকে ঢালাই (ইংরেজি: Moulding) বলে । কার্যতঃ ছাঁচ হল একটি ফাঁপা গর্ত যাতে উত্তপ্ত তরল ধাতু, প্লাস্টিক, কাচ অথবা সিরামিক ঢালা হয় এবং ঠাণ্ডা হয়ে উক্ত তরল উপাদানটি জমাট বেঁধে ঐ গর্তের আকার ধারণ করে। যে সামগ্রীটি উৎপাদন করা হবে, হুবহু সেই আদলে ফাঁপা ছাঁচ তৈরি করতে হয়।
ছাঁচ তৈরির পদ্ধতি টি বেশ মজার। মনে করুন আপনি একটি লোহার বল ঢালাই পদ্ধতিতে তৈরি করবেন। তাহলে প্রথমে আপনাকে ঐ বলের মতই একটা প্রতিলিপি(Pattern) তৈরি করে নিতে হবে। এটি তৈরি করা হয় কাঠ, প্লাস্টিক, মোম, সিরামিক অথবা ধাতু দিয়ে। তারপর এই প্রতিলিপিটির চারপাশ ছাঁচ তৈরির কাঁচামাল দিয়ে ভরতে হয়। এখন এই সমাবেশ থেকে প্রতিলিপিটি কে সরিয়ে নিলে, ঐ বলের মতই ফাঁপা গর্ত তৈরি হয়। প্রতিলিপির আকৃতি উৎপাদিত বস্তুর মত হলেও, আকার ঐ বস্তুর চেয়ে কিছুটা বড় বা ছোট হয়। কতখানি বড় বা ছোট হবে তা নির্ধারন করবেন ছাঁচ প্রস্তুতকারক বিভিন্ন হিসেব নিকেশ করে। প্রতিলিপিটি যতটুকু বড় বা ছোট করা যাবে তার মান কে অ্যালাউয়েন্স (Allowance) বলে ।
বিভিন্ন ধরনের ছাঁচ তৈরির পদ্ধতি:
মোহাম্মদ তোয়াহা
মোহাম্মদ তোয়াহা (২ জানুয়ারি ১৯২২ - ২৯ নভেম্বর ১৯৮৭) ছিলেন ভাষা আন্দোলনের একজন সক্রিয় কর্মী এবং রাজনীতিবিদ। এই আন্দোলনের সময় তাকে অন্যমত একজন ছাত্র নেতা হিসাবে বিবেচনা করা হতো।
মোহাম্মদ তোয়াহা ১৯২২ সালের ২রা জানুয়ারি তত্কালীন নোয়াখালী জেলার (বর্তমান লক্ষ্মীপুর জেলার) রামগতি উপজেলার হাজিরহাট গ্রামে জন্মগ্রহণ করেন। তার পিতা হাজী মোহাম্মদ ইয়াসিন এবং মাতা হাসনা বানু। তিনি ফরাশগঞ্জ স্কুল থেকে ১৯৩৯ সালে তিনি ম্যাট্রিকুলেশন এবং ঢাকা কলেজ থেকে ১৯৪১ সালে আইএ পাস করেন। পরে ঢাকা বিশ্ববিদ্যালয় থেকে ১৯৪৪ সালে রাষ্ট্রবিজ্ঞানে স্নাতক এবং ১৯৫০ সালে স্নাতকোত্তর ডিগ্রি লাভ করেন। ঢাকা বিশ্ববিদ্যালয়ে পড়াকালীন তিনি ১৯৪৭ সালের আগস্ট মাসে ফজলুল হক হলের উপ-সভাপতি (ভিপি) নির্বাচিত হন।
তোয়াহা আন্দোলনের প্রারম্ভিক অংশ সময় ছিল সত্যিকার অর্থেই সক্রিয় ছিলেন। তিনি ভাষা আন্দোলনের শুরু থেকে তিনি অধিকাংশ পোষ্টার, নিবন্ধ, লিফলেট তৈরী করেছিলেন। ১১ মার্চ, ১৯৪৮ তারিখে যখন তোয়াহার নেতৃত্বে একটি দল সচিবালয়ে খাজা নাজিমুদ্দিনের কাছে একটি স্মারকলিপি জমা দিতে যায় তখন পুলিশ তাকে গ্রেফতার করা। পরে তিনি তাদের দ্বারা নির্যাতন হন এবং অসুস্থতা কাটিয়ে উঠতে তাকে হাসপাতালে একটা সপ্তাহ থাকতে ছিল হয়েছিল।
রাষ্ট্রভাষা সংগ্রাম কমিটি এর একজন নেতা হিসেবে, তোয়াহা সরকারের সাথে সকল ধরনের বৈঠকে অংশ নিতেন। তিনি ঢাকা বিশ্ববিদ্যালয়ের ফজলুল হক হলের ভিপি ছিলেন। যখন মোহাম্মদ আলী জিন্নাহ সেখানে এসেছিলেন, তোয়াহা তাকে তাদের ভাষা চাহিদা সম্পর্কে একটি স্মারকলিপি পেশ করেছিলেন। সরকার যখন আরবি স্ক্রিপ্ট ব্যবহার করে বাংলা লেখার জন্য প্রচারনা চালাচ্ছিল তখন তনি এর বিরুদ্ধে সোচ্চার ছিলেন। সর্বদলীয় কেন্দ্রীয় রাষ্ট্রভাষা কর্মী পরিষদে তিনি যুব লীগের সংবাদদাতা ছিলেন। ১৯৫২ সালের শেষের দিকে ছাত্র রাজনীতিতে যুক্ত থাকার কারণে তাকে গ্রেফতার করা হয়েছিল। তিনি দুই বছর পরে মুক্তি পান এবং ১৯৫৪ সালের নির্বাচনে অংশগ্রন করেছিলেন যেখানে যুক্তফ্রন্ট জয়ী হয়েছিল। প্রাদেশিক পরিষদ সদস্য হিসেবে তিনি নির্বাচিত হন ।
তোয়াহা ১৯৮৭ সালের ২৯শে নভেম্বর লক্ষ্মীপুরের রামগতির হাজিরহাটে মৃত্যুবরণ করেন।
পণ্য
অর্থশাস্ত্রে পণ্য বলতে মূলত মূল্য আরোপিত পণ্যকে বোঝানো হয়। এটির ইংরেজি প্রতিশব্দ, "commodity".
ইংরেজি শব্দটির উৎপত্তি ল্যাটিন "commode" ধাতু থেকে যার অর্থ "সঠিক পরিমাপণ। মার্ক্সীয় অর্থনীতিতে পণ্য এবং তার উপযোগের উপর বিশেষ গুরুত্ব আরোপ করা হয়েছে। মার্ক্সের মতে, যে কোন পণ্যের রয়েছে একটা গুণ, যা হলো তা মানুষের কোন প্রয়োজন বা চাহিদা মেটায়। এই চাহিদা হতে পারে বাস্তবিক, যেমন খাদ্যদ্রব্য, আবার কাল্পনিক বা বিলাস দ্রব্য, যেমন, রং ফর্সা করার ক্রীম।
এরিক ডিমাইন
এরিক ডিমাইন ম্যাসাচুসেট্‌স ইনস্টিটিউট অব টেকনোলজি এর কম্পিউটার বিজ্ঞানের একজন অধ্যাপক।
মাত্র ১৪ বছর বয়সেই সে তার স্নাতক ডিগ্রী অর্জন করে এবং ২০ বছর বয়সেই সে ম্যাসাচুসেট্‌স ইনস্টিটিউট অব টেকনোলজি এর ইতিহাসের সর্বকনিষ্ঠ অধ্যাপক হিসাবে যোগদান করেন।
গৌরীশঙ্কর
হিন্দুপুরাণ বর্ণিত হিমালয়ের সর্বোচ্চ চূড়া। এর উচ্চতা ৭১৩৪ মিটার এবং রোলয়ালিং হিমালয়ের দ্বিতীয় সর্বোচ্চ পর্বত শৃঙ্গ। নেপাল ও তিব্বতের সীমান্তের এই পর্বতটির তিব্বতি নাম জোমো সেরিংমা। কাঠমান্ডু থেকে ১০০ কিমি উত্তর-পূর্বে অবস্থিত এই পর্বতটি।
১৯৭৯ সালে প্রথম এই পর্বতটিতে আরোহণ করতে সক্ষম হয় মার্কিন ও নেপালীদের একটি যৌথ অভিযাত্রী দল।
আব্রাহাম লিঙ্কনের বাসস্থান
লিংকন হোম ন্যাশনাল হিস্টরিক সাইট হলো মার্কিন যুক্তরাষ্ট্রের ইলিনয় অঙ্গরাজ্যের স্প্রিংফিল্ড শহরে অবস্থিত সাবেক রাষ্ট্রপতি আব্রাহাম লিংকন এর বাড়ি। এখানে লিংকন ১৮৪৪ হতে ১৮৭১ পর্যন্ত বাস করেন। বর্তমানে এই বাড়িটির চার পাশের ৪ ব্লক এলাকাকে লিংকনের স্মারক জাদুঘর হিসাবে সংরক্ষণ করা হয়েছে।
লিংকন ও তাঁর স্ত্রী মেরি টড লিংকন ১৮৪৪ সালে বাড়িটি কিনেন। এটি লিংকনের মালিকানার একমাত্র গৃহ। এর অবস্থান ৮ম ও জ্যাকসন স্ট্রীটের কোনায়। দ্বিতল বাড়িটিতে ১২টি কক্ষ আছে। এখানে থাকার সময়ে ১৮৪৬ সালে লিংকন মার্কিন কংগ্রেসে এবং ১৮৬০ সালে মার্কিন রাষ্ট্রপতি নির্বাচনে জয়ী হন।
এই বাড়ি, এবং লিংকনের সমাধিকে ১৯৬০ সালের ১৯শে ডিসেম্বর জাতীয় ঐতিহাসিক স্থান হিসাবে মার্কিন সরকার স্বীকৃতি দেয়। ১৯৬৬ সালের অক্টোবর ১৫ তারিখে এটিকে মার্কিন জাতীয় ঐতিহাসিক স্থানের তালিকায় যোগ করা হয়। লিংকনের এই গৃহ এবং পার্শ্ববর্তী এলাকাকে ১৯৭১ সালের ১৮ই আগস্ট তারিখে মার্কিন জাতীয় ঐতিহাসিক পার্ক এলাকা বলে ঘোষণা দেয়া হয়। মার্কিন জাতীয় পার্ক সার্ভিস বর্তমানে এর দেখা শোনা করে থাকে। লিংকনের বড় ছেলে রবার্ট লিংকনের ইচ্ছা অণুসারে এই বাড়ি ও পার্শ্ববর্তী পার্কে বিনামূল্যে প্রবেশ করা যায়।
শক্তি চট্টোপাধ্যায়
শক্তি চট্টোপাধ্যায় (জন্ম: নভেম্বর ২৫, ১৯৩৪ - মৃত্যু: মার্চ ২৩, ১৯৯৫) জীবনানন্দ-উত্তর যুগের বাংলা সাহিত্যের একজন প্রধান আধুনিক কবি। ভারতীয় এই বাঙালি কবি বিংশ শতাব্দীর শেষ ভাগে বিশেষভাবে পরিচিত এবং আলোচিত ছিলেন।
শক্তি চট্টোপাধ্যায় পশ্চিমবঙ্গের জয়নগরে দরিদ্র ব্রাহ্মণ পরিবারে জন্মগ্রহণ করেন। পিতার নাম বামানাথ চট্টোপাধ্যায়। কলকাতার কাশিমবাজার স্কুলে পড়তেন। দারিদ্রের কারণে তিনি স্নাতক পাঠ অর্ধসমাপ্ত রেখে প্রেসিডেন্সি কলেজ ছাড়েন এবং সাহিত্যকে জীবিকা করার উদ্দেশ্যে উপন্যাস লেখা আরম্ভ করেন। কলেজজীবনে রাজনীতির সাথে জড়িয়ে পড়েছিলেন তিনি।
প্রথম উপন্যাস লেখেন কুয়োতলা। কিন্তু কলেজ - জীবনের বন্ধু সমীর রায়চৌধুরীর সঙ্গে তাঁর বনাঞ্চল - কুটির চাইবাসায় আড়াই বছর থাকার সময়ে শক্তি চট্টোপাধ্যায় একজন সফল লিরিকাল কবিতে পরিণত হন। একই দিনে বেশ কয়েকটি কবিতা লিখে ফেলার অভ্যাস গড়ে ফেলেন তিনি। শক্তি নিজের কবিতাকে বলতেন পদ্য। ভারবি প্রকাশনায় কাজ করার সূত্রে তার শ্রেষ্ঠ কবিতার সিরিজ বের হয়। পঞ্চাশের দশকে কবিদের মুখপত্র কৃত্তিবাস পত্রিকার অন্যতম কবি হিসেবে প্রতিষ্ঠিত হন। তার উপন্যাস অবনী বাড়ি আছো? দাঁড়াবার জায়গা ইত্যাদি প্রকাশিত হয়। রূপচাঁদ পক্ষী ছদ্মনামে অনেক ফিচার লিখেছেন। তার প্রথম কাব্যগ্রন্থ 'হে প্রেম, হে নৈশব্দ' ১৯৬১ সালে প্রকাশিত হয় দেবকুমার বসুর চেষ্টায়। ১৯৭০ - ১৯৯৪ আনন্দবাজার পত্রিকায় চাকরি করেছেন।
১৯৬১ সালের নভেম্বরে ইশতাহার প্রকাশের মাধ্যমে যে চারজন কবিকে হাংরি আন্দোলন - এর জনক মনে করা হয় তাঁদের মধ্যে শক্তি চট্টোপাধ্যায় অন্যতম । অন্য তিনজন হলেন সমীর রায়চৌধুরী, দেবী রায় এবং মলয় রায়চৌধুরী। শেষোক্ত তিনজনের সঙ্গে সাহিত্যিক মতান্তরের জন্য ১৯৬৩ সালে তিনি হাংরি আন্দোলন ত্যাগ করে কৃত্তিবাস গোষ্ঠীতে যোগ দেন । তিনি প্রায় ৫০টি হাংরি বুলেটিন প্রকাশ করেছিলেন। পরবর্তীকালে কৃত্তিবাসের কবি সুনীল গঙ্গোপাধ্যায় ও শক্তি চট্টোপাধ্যায়ের নাম সাহিত্যিক মহলে একত্রে উচ্চারিত হতো, যদিও সুনীল গঙ্গোপাধ্যায় হাংরি আন্দোলন এর ঘোর বিরোধী ছিলেন এবং কৃত্তিবাস পত্রিকায় ১৯৬৬ সালে সেই মনোভাব প্রকাশ করে সম্পাদকীয় লিখেছিলেন।
১৯৮৩ সালে, তিনি তার "যেতে পারি কিন্তু কেন যাবো" (১৯৮২) কাব্যগ্রন্থের জন্য সাহিত্য অকাদেমি পুরস্কার লাভ করেন। এছাড়া তিনি একাধিক পুরস্কারে পেয়েছেন।